**VŠEOBECNÉ ZMLUVNÉ PODMIENKY K ZMLUVE O POSKYTNUTÍ NENÁVRATNÉHO FINANČNÉHO PRÍSPEVKU**

### Článok 1 VŠEOBECNÉ USTANOVENIA

1. Tieto Všeobecné Zmluvné Podmienky (ďalej tiež „VZP“), ktoré sú súčasťou Zmluvy o poskytnutí NFP, bližšie upravujú najmä práva a povinnosti Zmluvných strán pri Realizácii aktivít Projektu, počas Obdobia Udržateľnosti Projektu a pri poskytnutí NFP zo strany Poskytovateľa Hlavnému partnerovi v nadväznosti na podmienky uvedené v iných častiach Zmluvy o poskytnutí NFP. Úprava uvedená vo VZP má horizontálnu povahu, čím sa vzťahuje v rovnakom znení na širšiu skupinu Hlavných partnerov/Partnerov, pretože VZP neobsahujú žiadne individualizované práva, povinnosti alebo záväzky vo vzťahu ku konkrétnemu projektu. Tým sú splnené podmienky pre určenie VZP ako časti Zmluvy o poskytnutí NFP, ktorú je možné meniť ako celok alebo v jednotlivých častiach prostredníctvom plošnej zmeny podľa § 22 ods. 6 zákona o príspevkoch z fondov EÚ v spojení s čl. 15 VZP.
2. Vzájomné práva a povinnosti medzi Poskytovateľom a Hlavným partnerom sa riadia Zmluvou o poskytnutí NFP, všetkými dokumentmi, na ktoré Zmluva o poskytnutí NFP odkazuje a Právnymi predpismi SR, ČR (ak relevantné) a EÚ. Hlavný partner sa zaväzuje počas platnosti a účinnosti Zmluvy o poskytnutí NFP dodržiavať aj všetky Právne dokumenty uvedené v písm. a) a b) tohto odseku a príslušné platné právne predpisy Slovenskej republiky a/alebo Českej republiky. Základný právny rámec upravujúci vzťahy medzi Poskytovateľom a Hlavným partnerom tvoria najmä, ale nielen, nasledovné právne predpisy a Právne dokumenty:
3. Právne dokumenty EÚ:
4. všeobecné nariadenie – nariadenie EP a Rady (EÚ) č 2021/1060, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku,
5. nariadenie EP a Rady (EÚ) č. 2021/1059 o osobitných ustanoveniach týkajúcich sa cieľa Európska územná spolupráca (Interreg) podporovaného z Európskeho fondu regionálneho rozvoja a vonkajších finančných nástrojov (nariadenie Interreg),
6. nariadenie EP a Rady (EÚ) č. 2021/1058 o Európskom fonde regionálneho rozvoja a Kohéznom fonde,
7. Nariadenie EP a Rady (EÚ) č. 2018/1046 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012,
8. implementačné nariadenia, ktorými sú jednotlivé vykonávacie nariadenia alebo delegované nariadenia k právnym aktom podľa bodu (i) až (iv),
9. Rozhodnutie Komisie č. C (2019) 3452 z 14.5.2019, ktorým sa ustanovujú usmernenia na určovanie finančných opráv, ktoré sa majú uplatňovať vo výdavkoch financovaných Úniou za nedodržiavanie platných pravidiel o verejnom obstarávaní. Ostatné nariadenia a smernice platné pre realizáciu projektov spolufinancovaných z EFRR.
10. Právne dokumenty:
11. schválený Program Interreg SK-CZ 2021-2027 v aktuálnom znení,
12. príslušná schéma pomoci, ak sa v rámci Výzvy uplatňuje, Výzva a jej prílohy, vrátane podkladov pre vypracovanie a predkladanie žiadostí o NFP, ak boli tieto podklady Zverejnené,
13. Manuál implementácie projektov vydaný Poskytovateľom v platnom znení,
14. Príručka k finančnému riadeniu fondov EÚ na programové obdobie 2021 – 2027, Rámec implementácie fondov,
15. Jednotná príručka pre žiadateľov/prijímateľov k procesu a kontrole VO/obstarávania v platnom znení (platná pre subjekty zo SR),
16. iný Právny dokument.
17. Pojmy použité v týchto VZP sú záväzné pre celú Zmluvu o poskytnutí NFP, vrátane výkladových pravidiel obsiahnutých v čl. 1 ods. 1.2 až 1.4 Zmluvy o poskytnutí NFP. Povinnosti vyplývajúce pre Zmluvné strany z definície pojmov podľa tohto odseku sú rovnako záväzné, ako by boli obsiahnuté v iných ustanoveniach Zmluvy o poskytnutí NFP. Nižšie uvedené pojmy majú pre Zmluvu o poskytnutí NFP nasledovný význam:
* **Aktivita** – súhrn činností vykonávaných Hlavným partnerom a ostatnými Partnermi v rámci Projektu na to vyčlenenými finančnými zdrojmi počas Realizácie Projektu. Aktivita je vymedzená časom, t. j. musí byť realizovaná počas Realizácie aktivít Projektu a je vymedzená vecne a finančne. Aktivitou sa prispieva k dosiahnutiu konkrétneho výsledku a má definovaný výstup, ktorý predstavuje pridanú hodnotu pre Hlavného partnera a Partnerov a/alebo cieľovú skupinu/užívateľov výsledkov Projektu nezávisle na realizácii ostatných Aktivít, ak z Právnych dokumentov nevyplýva osobitná úprava v špecifických prípadoch. Aktivity Projektu sú uvedené v Prílohe č. 2 Zmluvy o poskytnutí NFP;
* **ARACHNE** - špecifický nástroj na hĺbkovú analýzu údajov s cieľom určiť projekty v rámci Fondov EÚ náchylné na riziká podvodu, konflikt záujmov a iné nezrovnalosti a ktorý môže zvýšiť efektívnosť výberu a riadenia projektov, auditu a ďalej posilniť zisťovanie a odhaľovanie podvodov a predchádzanie podvodom; systém ARACHNE vytvorila Európska komisia a členským štátom EÚ umožnila jeho využívanie;
* **Bezodkladne** – najneskôr do siedmich pracovných dní od vzniku skutočnosti rozhodnej pre počítanie lehoty; to neplatí, ak sa v konkrétnom ustanovení Zmluvy o poskytnutí NFP stanovuje odlišná lehota platná pre konkrétny prípad; pre počítanie lehôt platia pravidlá uvedené v čl. 1 ods. 1.2 písm. f) Zmluvy o poskytnutí NFP;
* **Celkové oprávnené výdavky** – výdavky, ktorých výška vyplýva z rozhodnutia Poskytovateľa, ktorým bola schválená žiadosť o NFP, a ktoré predstavujú vecný aj finančný rámec pre vznik Oprávnených výdavkov, ak budú vynaložené v súvislosti s Projektom na Realizáciu aktivít Projektu. Pre účely tejto Zmluvy o poskytnutí NFP je používaná terminológia „výdavky“, a to aj pre „náklady“ podľa zákona o účtovníctve;
* **Deň** – Pracovný deň, ak v Zmluve o poskytnutí NFP nie je výslovne uvedené, že ide o kalendárny deň;
* **Dokumentácia** – akákoľvek informácia alebo súbor informácií zachytené na hmotnom substráte, vrátane elektronických dokumentov vo formáte počítačového súboru týkajúce sa a/alebo súvisiace s Projektom;
* **Dodávateľ** – subjekt, ktorý zabezpečuje pre Hlavného partnera a/alebo Partnera dodávku tovarov, uskutočnenie stavebných prác alebo poskytnutie služieb ako súčasť Realizácie aktivít Projektu na základe výsledkov Verejného obstarávania, ktoré bolo v rámci Projektu vykonané v súlade so Zmluvou o poskytnutí NFP;
* **EFRR** – Európsky fond regionálneho rozvoja;
* **EÚ** - Európska únia;
* **Ex-ante finančná oprava** - zníženie výšky nárokovaných finančných prostriedkov z dôvodu zistení porušenia právnych predpisov SR alebo ČR alebo Právnych aktov EÚ, najmä v oblasti verejného obstarávania, pred schválením výdavkov Hlavnému partnerovi a/alebo Partnerovi Poskytovateľom;
* **Ex-post finančná oprava** – úprava výdavkov následkom porušenia právnych predpisov SR alebo ČR alebo Právnych aktov EÚ vo fáze po schválení a realizovanej úhrade nárokovaných výdavkov. Ex post finančnú opravu aplikuje poskytovateľ v prípade, ak zistí v súvislosti s poskytovaním NFP porušenie právnych predpisov SR alebo ČR alebo Právnych aktov EÚ, pričom už došlo k úhrade súvisiacich výdavkov v rámci ŽoP;
* **Nepotvrdená ex-ante finančná oprava** – Poskytovateľ identifikuje porušenie právnych predpisov SR, alebo ČR alebo Právnych aktov EÚ, ale výška navrhovanej finančnej opravy môže byť upravená v nadväznosti na výsledok Prebiehajúceho skúmania iného orgánu;
* **Potvrdená ex-ante finančná oprava** – Poskytovateľ identifikuje porušenie právnych predpisov SR, alebo ČR alebo Právnych aktov EÚ, uplatní finančnú opravu a k tomuto momentu sa neviaže Prebiehajúce skúmanie iného orgánu, ktoré by mohlo mať vplyv na výšku uplatnenej finančnej opravy, resp. konanie bolo ukončené a finančná oprava bola uplatnená aj v nadväznosti na ukončené Prebiehajúce skúmanie iného orgánu;
* **Financujúci subjekt** – subjekt, ktorý poskytuje peňažné prostriedky Hlavnému partnerovi a/alebo Partnerovi na financovanie Oprávnených výdavkov a/alebo Neoprávnených výdavkov alebo ich časti, a s ktorým má Poskytovateľ uzavretú zmluvu o spolupráci a spoločnom postupe;
* **Finančné ukončenie Projektu** – deň, kedy po zrealizovaní všetkých Aktivít v rámci Realizácie aktivít Projektu došlo k splneniu nasledovných podmienok:
	+ Hlavný partner, resp. Partneri uhradil všetky Oprávnené výdavky všetkým svojim dodávateľom, voči ktorým mali právne záväznú povinnosť úhrady výdavkov a tieto sú premietnuté do účtovníctva jednotlivých partnerov v zmysle príslušných právnych predpisov SR, ČR a podmienok stanovených v Zmluve o poskytnutí NFP,
	+ Hlavnému partnerovi bol uhradený/zúčtovaný zodpovedajúci NFP alebo jeho časť;
* **Fondy EÚ** – fondy Európskej únie uvedené v § 2 zákona o príspevkoch z fondov EÚ;
* **Hlavný partner** - orgán, organizácia, právnická osoba, alebo administratívna jednotka vystupujúca v mene projektového partnerstva v rámci projektu, ktorému sú za účelom realizácie Projektu poskytované prostriedky z EFRR;
* **Hlavný cezhraničný partner** – slovenský Partner, ktorého si určili ostatní Partneri na zastupovanie pri uzatváraní Zmluvy o spolufinancovaní zo štátneho rozpočtu SR, a riadnej správe prostriedkov zo štátneho rozpočtu SR. Hlavnému cezhraničnému partnerovi sa na základe samostatnej Zmluvy o spolufinancovaní zo štátneho rozpočtu SR poskytujú prostriedky štátneho rozpočtu Slovenskej republiky na spolufinancovanie v prípade, kedy má Hlavný partner Projektu sídlo mimo územia Slovenskej republiky, a aj v prípade keď je v rámci Projektu viacero partnerov so sídlom v Slovenskej republike. Ohľadne všetkých ostatných práv a povinností vystupuje Hlavný cezhraničný partner v rámci projektu ako Partner alebo ako Hlavný partner;
* **Hlásenie o realizácii aktivít Projektu** - formulár v ITMS, prostredníctvom ktorého Hlavný partner oznamuje Poskytovateľovi informáciu o dátume začatia realizácie aktivít Projektu;
* **Informačný monitorovací systém** alebo **ITMS** – informačný systém, ktorý zahŕňa štandardizované procesy programového a projektového riadenia. Obsahuje údaje, ktoré sú potrebné na transparentné a efektívne riadenie, finančné riadenie a kontrolu poskytovania príspevku. Prostredníctvom ITMS sa elektronicky vymieňajú údaje s údajmi v informačných systémoch Európskej komisie určených pre správu Fondov EÚ a s inými vnútroštátnymi informačnými systémami vrátane informačného systému účtovníctva fondov (ISUF), pre ktorý je zdrojovým systémom v rámci integračného rozhrania;
* **Interreg Slovensko – Česko 2021-2027** (ďalej tiež „**Program**“) – je program spolupráce, ktorý bol schválený vykonávacím rozhodnutím Európskej komisie č. C(2022)7170 zo dňa 04.10.2022;
* **Manuál implementácie projektov** (ďalej tiež „**MIP**“) – je súčasťou riadiacej dokumentácie Programu a pozostáva z viacerých tematicky oddelených častí pokrývajúcich jednotlivé fázy projektového cyklu. Zároveň stanovuje základné pravidlá, postupy a podmienky pre získanie príspevku a úspešnú realizáciu projektu v rámci Programu;
* **Merateľný ukazovateľ Projektu** alebo **Merateľný ukazovateľ** – ukazovateľ výkonnosti, prostredníctvom ktorého sa meria, do akej miery sa plní cieľ Projektu a na agregovanej úrovni prispieva k plneniu cieľov Programu. Má stanovenú východiskovú a cieľovú hodnotu, ktorá má byť dosiahnutá Realizáciou aktivít Projektu (výstup) alebo prostredníctvom jej účinkov (výsledok). Za plnenie Merateľného ukazovateľa je zodpovedný Hlavný partner a Partneri v rozsahu podľa Prílohy č. 2 Zmluvy o poskytnutí NFP, do ktorej sú príslušné hodnoty Merateľného ukazovateľa prevzaté zo Schválenej žiadosti o NFP. Ak sa v Zmluve o poskytnutí NFP uvádza pojem Merateľný ukazovateľ Projektu vo všeobecnosti, bez rozlíšenia, či ide o ukazovateľ výsledku alebo výstupu, zahŕňa takýto pojem aj Merateľný ukazovateľ výsledku aj Merateľný ukazovateľ výstupu;
* **Merateľný ukazovateľ výsledku** – Merateľný ukazovateľ Projektu na meranie účinkov Realizácie aktivít Projektu s osobitným dôrazom na priamych adresátov, cieľovú skupinu alebo používateľov realizovanej infraštruktúry; dosiahnutie cieľovej hodnoty Merateľného ukazovateľa výsledku je objektívne ovplyvniteľné externými faktormi, ktorých ovplyvnenie nie je plne v kompetencii Hlavného partnera a Partnerov. Nedosiahnutie cieľovej hodnoty Merateľného ukazovateľa výsledku nie je spojené s finančnou sankciou vo vzťahu k Hlavnému partnerovi;
* **Merateľný ukazovateľ výstupu** – Merateľný ukazovateľ Projektu, ktorý odzrkadľuje skutočné dosahovanie pokroku na úrovni Projektu a dosiahnutie jeho cieľovej hodnoty je pre Hlavného partnera a Partnerov záväzné. Pri nedosiahnutí cieľovej hodnoty Merateľného ukazovateľa výstupu sa uplatní tzv. sankčný mechanizmus podľa článku 17 ods. 1 písm. h) VZP;
* **Nenávratný finančný príspevok** alebo **NFP** - suma finančných prostriedkov zo zdrojov EÚ a štátneho rozpočtu SR poskytnutá Hlavnému partnerovi a/alebo aj Hlavnému cezhraničnému partnerovi (ak relevantné) na Realizáciu aktivít Projektu, vychádzajúca zo Schválenej žiadosti o NFP, podľa podmienok Zmluvy o poskytnutí NFP, z verejných prostriedkov v súlade s platnou právnou úpravou (najmä zákonom o príspevkoch z fondov EÚ, zákonom o finančnej kontrole a audite a zákonom o rozpočtových pravidlách);
* **Neoprávnené výdavky** – výdavky Projektu, ktoré nie sú Oprávnenými výdavkami; ide najmä o výdavky, ktoré nespĺňajú pravidlá oprávnenosti podľa Zmluvy o poskytnutí NFP a/alebo Výzvy a/alebo schémy pomoci a/alebo podľa Právnych dokumentov, ktoré Poskytovateľ vydal pre určenie oprávnenosti výdavkov podľa čl. 63 ods. 1 všeobecného nariadenia;
* **Nezrovnalosť** – akékoľvek porušenie uplatniteľného práva vyplývajúce z konania alebo opomenutia hospodárskeho subjektu, ktorý sa zúčastňuje na implementácii fondov, dôsledkom čoho je alebo by bolo poškodenie rozpočtu EÚ tým, že by bol zaťažený neoprávneným výdavkom. Na účely správnej aplikácie podmienok definície Nezrovnalosti stanovenej všeobecným nariadením sa pri posudzovaní skutočností a zistených nedostatkov pod pojmom Nezrovnalosť rozumie aj podozrenie z Nezrovnalosti;
* **Okolnosť vylučujúca zodpovednosť** alebo **OVZ** - prekážka, ktorá nastala nezávisle od vôle, konania alebo opomenutia Zmluvnej strany a bráni jej v splnení jej povinnosti, ak nemožno rozumne predpokladať, že by Zmluvná strana túto prekážku alebo jej následky odvrátila alebo prekonala, a ďalej že by v čase vzniku záväzku túto prekážku predvídala. Účinky OVZ sú obmedzené iba na dobu, pokiaľ trvá prekážka, s ktorou sú tieto účinky spojené. Zodpovednosť Zmluvnej strany nevylučuje prekážka, ktorá vznikla z jej hospodárskych pomerov. Na posúdenie toho, či určitá udalosť je OVZ, sa použije ustanovenie § 374 Obchodného zákonníka a ustálené výklady a judikatúra k tomuto ustanoveniu.

V zmysle uvedeného udalosť, ktorá má byť OVZ, musí spĺňať všetky nasledovné podmienky:

1. dočasný charakter prekážky, ktorá bráni Zmluvnej strane plniť si povinnosti zo záväzku po určitú dobu, ktoré inak je možné splniť; dočasnosť prekážky je základným rozlišovacím znakom od dodatočnej objektívnej nemožnosti plnenia, kedy povinnosť dlžníka zanikne, s ohľadom na to, že dodatočná nemožnosť plnenia má trvalý, nie dočasný charakter,
2. objektívna povaha, v dôsledku čoho OVZ musí byť nezávislá od vôle Zmluvnej strany, ktorá vznik takejto udalosti nevie ovplyvniť,
3. musí mať takú povahu, že bráni Zmluvnej strane v plnení jej povinnosti, a to bez ohľadu na to, či ide o právne prekážky, prírodné udalosti alebo ďalšie okolnosti vis maior,
4. neodvrátiteľnosť, v dôsledku ktorej nie je možné rozumne predpokladať, že Zmluvná strana by mohla túto prekážku odvrátiť alebo prekonať, alebo odvrátiť alebo prekonať jej následky v rámci doby, po ktorú OVZ trvá,
5. nepredvídateľnosť, ktorú možno považovať za preukázanú, ak Zmluvná strana nemohla pri uzavretí Zmluvy o poskytnutí NFP predpokladať, že k takejto prekážke dôjde, pričom sa predpokladá, že povinnosti vyplývajúce zo všeobecne záväzných právnych predpisov SR alebo Právnych aktov EÚ sú alebo majú byť každému známe.

Za OVZ na strane Poskytovateľa sa považuje aj uzatvorenie Štátnej pokladnice. Za OVZ sa nepovažuje plynutie lehôt v rozsahu, ako vyplývajú z právnych predpisov SR a Právnych aktov EÚ alebo Zmluvy o poskytnutí NFP;

* **Oprávnené výdavky** - výdavky, ktoré skutočne vznikli a boli uhradené Hlavným partnerom a ďalšími Partnermi v súvislosti s Realizáciou aktivít Projektu, v zmysle Zmluvy o poskytnutí NFP, ak spĺňajú pravidlá oprávnenosti výdavkov uvedené v čl. 14 VZP; za Oprávnené výdavky sa považujú aj Výdavky vykazované zjednodušeným spôsobom vykazovania, pri ktorých sa ich skutočný vznik nepreukazuje;
* **Orgán zapojený do riadenia, auditu a kontroly fondov EÚ vrátane finančného riadenia** – jeden alebo viacero z nasledovných orgánov, pričom ich pôsobnosť a právomoc vyplýva z právnych predpisov SR, ČR a/alebo Právnych aktov EÚ:
1. Európska komisia,
2. vláda Slovenskej republiky,
3. centrálny koordinačný orgán (ďalej ako „CKO“),
4. platobný orgán,
5. monitorovací výbor,
6. orgán auditu a orgánom auditu poverené osoby,
7. orgán zabezpečujúci ochranu finančných záujmov EÚ,
8. Ministerstvo práce sociálnych vecí a rodiny SR ako gestor horizontálnych princípov,
9. riadiaci orgán,
10. národný orgán,
11. útvary prvostupňovej kontroly v SR a ČR vrátane kontroly VO,
12. Európsky dvor audítorov;
* **Platba** – finančný prevod NFP alebo jeho časti;
* **Podstatná zmena Projektu** - má význam uvedený v čl. 65 všeobecného nariadenia, ktorý je ďalej precizovaný touto Zmluvou o poskytnutí NFP (napr. čl. 2 ods. 2 a 3 VZP) a ktorý môže byť predmetom výkladu alebo usmernení uvedených v Právnom dokumente;
* **Pracovný deň** - deň, ktorým nie je sobota, nedeľa alebo deň pracovného pokoja podľa zák. č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov v SR alebo zákona č. 245/2000 Sb. o státních svátcích, o ostatních svátcích, o významných dnech a o dnech pracovního klidu v znení neskorších predpisov v ČR;
* **Právny dokument, z ktorého pre Hlavného partnera a Partnerov vyplývajú práva a povinnosti alebo ich zmena (často sa používa v množnom čísle ako Právne dokumenty)** - predpis, opatrenie, usmernenie, metodický postup (najmä Manuál implementácie projektov v platnom znení), príručka, rozhodnutie alebo akýkoľvek iný právny dokument bez ohľadu na jeho názov, právnu formu a procedúru (postup) jeho vydania alebo schválenia, ktorý bol vydaný akýmkoľvek Orgánom zapojeným do riadenia, auditu a kontroly fondov EÚ vrátane finančného riadenia a/alebo ktorý bol vydaný na základe a v súvislosti s Právnymi aktami EÚ, a to všetko vždy za podmienky, že bol Zverejnený;
* **Právne akty EÚ** - primárne pramene práva EÚ (najmä zakladajúce zmluvy, doplnky, protokoly a deklarácie, pripojené k zmluvám, dohody o pristúpení k EÚ; ale aj akty, ktoré prijíma Európska rada s cieľom zabezpečiť hladké fungovanie EÚ), sekundárne pramene práva EÚ (nariadenia, smernice, rozhodnutia, odporúčania a stanoviská) a ostatné dokumenty, z ktorých vyplývajú práva a povinnosti, ak boli Zverejnené;
* **Prebiehajúce skúmanie** – prebiehajúce posudzovanie súladu poskytovania príspevku s právnymi predpismi EÚ a SR a inými príslušnými podzákonnými predpismi, resp. zmluvami vykonávané riadiacim orgánom, orgánom auditu alebo Európskou komisiou z dôvodu vzniku pochybností o správnosti, oprávnenosti a zákonnosti výdavkov;
* **Predmet Projektu** – hmotne zachytiteľná (zaznamenateľná) podstata Projektu (po Ukončení realizácie aktivít Projektu sa označuje aj ako hmotný výstup realizácie Projektu), ktorej nadobudnutie, realizácia, rekonštrukcia, poskytnutie alebo iné aktivity opísané v Projekte sú/majú byť spolufinancované z NFP; môže ísť napríklad o stavbu, zariadenie, dokumentáciu, inú vec, majetkovú hodnotu alebo právo, pričom Projekt môže zahŕňať aj viacero Predmetov Projektu;
* **Realizácia aktivít Projektu** – obdobie tzv. fyzickej realizácie všetkých Aktivít projektu, t.j obdobie od začatia realizácie aktivít projektu do ukončenia realizácie aktivít projektu Hlavným Partnerom a Partnerom, v súlade so Zmluvou o poskytnutí NFP. Maximálna doba Realizácie aktivít projektu zodpovedá oprávnenému obdobiu stanovenému vo Výzve na predkladanie žiadostí o NFP, pričom za žiadnych okolností nesmie prekročiť termín stanovený v čl. 63 ods. 2 všeobecného nariadenia, t. j. 31.12.2029; uvedená definícia sa v Zmluve o poskytnutí NFP používa najmä vtedy, ak je potrebné vyjadriť vecnú stránku realizácie Projektu bez ohľadu na časový faktor;
* **Realizácia Projektu** - obdobie od Začatia Realizácie aktivít Projektu až po Finančné ukončenie Projektu;
* **Riadne** – uskutočnenie (právneho) úkonu v súlade so Zmluvou o poskytnutí NFP, právnymi predpismi SR a Právnymi aktmi EÚ, príslušnou schémou pomoci, ak je súčasťou Projektu poskytnutie pomoci a Právnymi dokumentmi;
* **Schválená žiadosť o NFP** – žiadosť o NFP, v rozsahu a obsahu ako bola schválená podľa zákona o príspevkoch z fondov EÚ a ktorá je uložená v ITMS alebo u Poskytovateľa;
* **Schválené oprávnené výdavky** – skutočne vynaložené, odôvodnené a riadne preukázané Oprávnené výdavky Hlavného partnera a Partnerov overené útvarom prvostupňovej kontroly a schválené Poskytovateľom v rámci predloženej Žiadosti o platbu; za Schválené oprávnené výdavky sa považujú aj schválené Výdavky vykazované zjednodušeným spôsobom vykazovania, ktorých vynaloženie sa nepreukazuje;
* **Správa o zistenej nezrovnalosti** – dokument, na základe ktorého je zdokumentované podozrenie z Nezrovnalosti alebo zistenie Nezrovnalosti v jednotlivých štádiách vývoja nezrovnalosti v ITMS; náležitosti Správy o zistenej nezrovnalosti upravuje § 39 zákona o príspevkoch z fondov EÚ;
* **Štátna pomoc** alebo **pomoc** – akákoľvek pomoc poskytovaná z prostriedkov štátneho rozpočtu SR alebo akoukoľvek formou z verejných zdrojov podniku podľa čl. 107 ods. 1 Zmluvy o fungovaní EÚ, ktorá narúša súťaž, alebo hrozí narušením súťaže tým, že zvýhodňuje určité podniky alebo výrobu určitých druhov tovarov a môže nepriaznivo ovplyvniť obchod medzi členskými štátmi EÚ. Pomocou sa vo význame uvádzanom v tejto Zmluve o poskytnutí NFP rozumie pomoc de minimis ako aj štátna pomoc. Povinnosti Zmluvných strán, ktoré pre ne vyplývajú z právneho poriadku SR alebo z Právnych aktov EÚ ohľadom štátnej pomoci, zostávajú plnohodnotne aplikovateľné bez ohľadu na to, či ich Zmluva o poskytnutí NFP uvádza vo vzťahu ku konkrétnemu Projektu Hlavného partnera;
* **Účtovný doklad** - doklad definovaný v § 10 ods. 1 zákona č. 431/2002 Z. z. o účtovníctve v znení neskorších predpisov v právnych predpisoch SR (pričom na účely predkladania žiadosti o platbu sa za dostatočné splnenie náležitosti podľa písm. f) tohto zákona sa považuje vyhlásenie Prijímateľa v ŽoP v časti Čestné vyhlásenie Žiadosti o platbu), resp. v § 11 zákona č. 563/1991 Sb. o účetníctví v znení neskorších predpisov v právnych predpisoch ČR. V súvislosti s postúpením pohľadávky sa z pohľadu splnenia požiadaviek všeobecného nariadenia za Účtovný doklad, ktorého dôkazná hodnota je rovnocenná faktúram, považuje aj doklad preukazujúci vykonanie započítania pohľadávky a záväzku;
* **Udržateľnosť Projektu** (alebo **Obdobie Udržateľnosti Projektu**) - udržanie (zachovanie) cieľov realizovaného Projektu definovaných prostredníctvom Merateľných ukazovateľov Projektu počas stanoveného obdobia (Obdobia udržateľnosti Projektu) ako aj dodržanie ostatných podmienok vyplývajúcich z čl. 65 všeobecného nariadenia. Obdobie Udržateľnosti Projektu sa začína v kalendárny deň, ktorý bezprostredne nasleduje po kalendárnom dni, v ktorom došlo k Finančnému ukončeniu Projektu; Dĺžka Obdobia udržateľnosti Projektu je upravená v čl. 4 ods. 4.3 Zmluvy o poskytnutí NFP;
* **Ukončenie realizácie aktivít Projektu** – kalendárny deň, kedy sú kumulatívne splnené nižšie uvedené podmienky:
1. fyzicky sa zrealizovali všetky Aktivity Projektu,
2. Predmet Projektu bol riadne ukončený/dodaný Hlavnému partnerovi/Partnerovi, Hlavný partner/Partner ho prevzal a ak to vyplýva z charakteru plnenia, aj ho uviedol do užívania. Pri Predmete Projektu, ktorý je hmotne zachytiteľný, sa splnenie tejto podmienky preukazuje najmä:
3. predložením kolaudačného rozhodnutia bez vád a nedorobkov, ktoré majú alebo môžu mať vplyv na funkčnosť, ak sú Predmetom Projektu stavebné práce; právoplatnosť kolaudačného rozhodnutia je Hlavný partner/Partner povinný preukázať Poskytovateľovi Bezodkladne po nadobudnutí jeho právoplatnosti, najneskôr do predloženia prvej Následnej monitorovacej správy Projektu, alebo
4. preberacím/odovzdávacím protokolom/dodacím listom/iným vhodným dokumentom, ktoré sú podpísané, ak je Predmetom Projektu zariadenie, dokumentácia, iná hnuteľná vec, právo alebo iná majetková hodnota, pričom z dokumentu alebo doložky k nemu (ak je vydaný treťou osobou) musí vyplývať prijatie Predmetu Projektu Hlavným partnerom/Partnerom a uvedenie Predmetu projektu do užívania (ak je to s ohľadom na Predmet Projektu relevantné), alebo
5. predložením rozhodnutia o predčasnom užívaní stavby alebo rozhodnutia do dočasného užívania stavby, pričom vady a nedorobky v nich uvedené nemajú alebo nemôžu mať vplyv na funkčnosť stavby, ktorá je Predmetom Projektu; Hlavný partner/Partner je povinný do skončenia Obdobia Udržateľnosti Projektu uviesť stavbu do riadneho užívania, čo preukáže príslušným právoplatným rozhodnutím, alebo
6. iným obdobným dokumentom, z ktorého nepochybným, určitým a zrozumiteľným spôsobom vyplýva, že Predmet Projektu bol odovzdaný Hlavnému partnerovi/Partnerovi, alebo bol so súhlasom Hlavného partnera/Partnera sfunkčnený alebo aplikovaný tak, ako sa to predpokladalo v Schválenej žiadosti o NFP.
	* Ak Predmet Projektu nie je hmotne zachytiteľný (zaznamenateľný), splnenie podmienky Hlavný partner/Partner preukazuje podľa čl. 4 ods. 4 VZP alebo iným vhodným spôsobom, ktorý nie je osobitne formalizovaný, s uvedením dňa, ku ktorému došlo k ukončeniu poslednej Aktivity Projektu, pričom súčasťou uvedeného úkonu Hlavného partnera/Partnera je dokument odôvodňujúci ukončenie poslednej Aktivity Projektu v deň, ktorý je v ňom uvedený.
	* Ak má Projekt viacero Predmetov Projektu, podmienka sa pre účely Ukončenia realizácie aktivít Projektu považuje za splnenú jej splnením pre najneskôr ukončovaný Predmet Projektu, pričom musí byť súčasne splnená aj pre skôr ukončené Predmety Projektu. Tým nie je dotknutá možnosť skoršieho ukončenia jednotlivých Aktivít Projektu;
* **Včas** – konanie v súlade s časom plnenia určenom v Zmluve o poskytnutí NFP, v právnych predpisoch SR alebo Právnych aktoch EÚ, vo Výzve, v príslušnej schéme pomoci, ak Projekt zahŕňa poskytnutie pomoci, alebo v Právnom dokumente;
* **Verejné obstarávanie** alebo **VO** – postupy obstarávania služieb, tovarov a stavebných prác podľa príslušného zákona o VO v SR alebo príslušného zákona o zadávaní veřejných zakázek v ČR v súvislosti s výberom Dodávateľa; ak sa v Zmluve o poskytnutí NFP uvádza pojem Verejné obstarávanie vo všeobecnom význame obstarávania služieb, tovarov a stavebných prác, t. j. bez ohľadu na konkrétne postupy obstarávania podľa príslušných právnych predpisov SR alebo ČR, zahŕňa aj iné druhy obstarávania (výberu Dodávateľa). nespadajúce pod zákony o VO, ak ich právne poriadky pre konkrétny prípad pripúšťajú;
* **Vlastné zdroje** – finančné prostriedky, ktorými sa Hlavný partner a/alebo partner zo SR podieľajú na financovaní operácie v stanovenej výške a určenom podiele. Za tieto zdroje sa považujú aj tie prostriedky, ktoré partner získal z iného zdroja (okrem zdroja nenávratného finančného príspevku – štátneho rozpočtu SR a prostriedkov EÚ na spolufinancovanie Aktivít Projektu), ako napr. úver z banky alebo príspevok od tretej osoby.
* **Výdavky vykazované zjednodušeným spôsobom vykazovania** – výdavky, ktoré podliehajú špecifickej forme vykazovania, v rámci ktorej sa nepreukazujú skutočne vynaložené výdavky Projektu, ale náklady na Projekt sa vypočítajú podľa vopred vymedzenej metódy na základe výstupov, výsledkov alebo niektorých iných nákladov jasne určených vopred buď s odkazom na sumu za jednotku alebo uplatnením percentuálneho podielu; osobitná úprava použitia Výdavkov vykazovaných zjednodušeným spôsobom vykazovania je vo svojom základe obsiahnutá v Právnom dokumente, ktorým je MIP, časť III - Oprávnenosť výdavkov, v platnom znení.
* **Výzva na predkladanie žiadostí o poskytnutie nenávratného finančného príspevku** alebo **Výzva** – dokument podľa § 14 zákona o príspevkoch z fondov EÚ spolu so všetkými prílohami, na základe ktorého Hlavný partner v postavení žiadateľa vypracoval a predložil žiadosť o NFP Poskytovateľovi;
* **Začatie realizácie aktivít Projektu** - nastane v kalendárny deň, kedy došlo k začatiu realizácie prvej Aktivity Projektu;
* **Zverejnenie** – je vykonané vo vzťahu k akémukoľvek Právnemu dokumentu, ktorým sú Hlavný partner a ostatní partneri viazaní podľa Zmluvy o poskytnutí NFP, ak je uskutočnené v ITMS a/alebo na webovom sídle Orgánu zapojeného do riadenia, auditu a kontroly fondov EÚ vrátane finančného riadenia alebo v úradnom vestníku (napr. Obchodný vestník, Úradný vestník EÚ). Takto Zverejnený Právny dokument sa považuje za taký, s ktorým sa mal Hlavný partner a ostatní partneri možnosť oboznámiť a zosúladiť s jeho obsahom svoje činnosti a postavenie od jeho Zverejnenia alebo od neskoršieho momentu, od ktorého Zverejnený Právny dokument nadobúda účinnosť. Poskytovateľ nie je v žiadnom prípade povinný Hlavného partnera ani ostatných Partnerov na takéto Právne dokumenty osobitne a jednotlivo upozorňovať. Povinnosti Poskytovateľa vyplývajúce pre neho zo všeobecného nariadenia a implementačných nariadení týkajúce sa informovania a publicity týmto zostávajú nedotknuté;
* **Žiadosť o platbu** alebo **ŽoP** - doklad, na základe ktorého je Hlavnému Partnerovi/Hlavnému cezhraničnému partnerovi (ak je to relevantné) poskytovaný príspevok, v príslušnom pomere. Žiadosť o platbu vypracováva a elektronicky odosiela prostredníctvom elektronického formulára v ITMS vždy Hlavný partner. Ak predloženie ŽoP elektronicky nie je možné z dôvodov nedostupnosti niektorej relevantnej funkcionality ITMS, na základe žiadosti Hlavného partnera po dohode s Poskytovateľom môže predložiť ŽoP alternatívnym spôsobom;
* **Žiadosť o vrátenie finančných prostriedkov** alebo **ŽoV** – doklad, ktorý pozostáva z formuláru žiadosti o vrátenie finančných prostriedkov a príloh, na ktorého základe si Poskytovateľ uplatňuje pohľadávku z príspevku alebo pohľadávku z rozhodnutia voči Hlavnému partnerovi/Hlavnému cezhraničnému partnerovi (ak relevantné), ktorý má povinnosť vysporiadať finančné vzťahy v súlade s čl. 17 VZP;
* **Zoznam deklarovaných výdavkov** (zúčtovanie za partnera) alebo **ZDV** - dokument, ktorý Hlavný partner a každý Partner zasiela príslušnému Útvaru prvostupňovej kontroly prostredníctvom ITMS. Ak predloženie ZDV elektronicky nie je možné z dôvodov nedostupnosti niektorej relevantnej funkcionality ITMS, Hlavný partner alebo Partner po dohode s Poskytovateľom môže predložiť ZDV alternatívnym spôsobom. ZDV pozostáva z účtovných dokladov (preukazujúcich úhradu výdavkov, s výnimkou ZVV), ich zoznamu, relevantnej podpornej dokumentácie a povinných príloh.

### Článok 2 VŠEOBECNÉ POVINNOSTI HLAVNÉHO PARTNERA

1. Hlavný partner zodpovedá Poskytovateľovi za Realizáciu aktivít Projektu a Udržateľnosť Projektu v celom rozsahu za podmienok uvedených v Zmluve o poskytnutí NFP. Ak Hlavný partner realizuje Projekt pomocou Dodávateľov alebo iných zmluvne alebo inak spolupracujúcich osôb, zodpovedá za Realizáciu aktivít Projektu, akoby ich vykonával sám. Poskytovateľ nie je v žiadnej fáze Realizácie aktivít Projektu zodpovedný za akékoľvek porušenie povinnosti Hlavného partnera voči jeho Dodávateľovi alebo akejkoľvek tretej osobe podieľajúcej sa na Projekte. Jedinou relevantnou zmluvnou stranou Poskytovateľa vo vzťahu k Projektu je Hlavný partner.
2. Hlavný partner je povinný zabezpečiť, aby počas Realizácie Projektu a Obdobia Udržateľnosti Projektu nedošlo k Podstatnej zmene Projektu. Porušenie uvedenej povinnosti Hlavným partnerom je podstatným porušením Zmluvy o poskytnutí NFP a Hlavný partner je povinný vrátiť NFP alebo jeho časť podľa čl. 17 VZP v spojení s čl. 63 všeobecného nariadenia vo výške, ktorá je úmerná obdobiu, počas ktorého došlo k porušeniu podmienok v dôsledku vzniku Podstatnej zmeny Projektu. Ak vzhľadom na charakter zmeny nie je možné určiť uvedené obdobie, počas ktorého došlo k porušeniu podmienok v dôsledku Podstatnej zmeny Projektu, úmernosť k časovému hľadisku sa neaplikuje. Vo vzťahu k uplatneniu práva Poskytovateľa na vrátenie NFP alebo jeho časti z dôvodu Podstatnej zmeny Projektu podľa tohto odseku, je rozhodujúci okamih, kedy Poskytovateľ zistil, že Podstatná zmena Projektu v Projekte existuje, nie okamih, kedy Podstatná zmena Projektu skutočne vznikla.
3. Podstatnou zmenou Projektu je aj prevod alebo prechod vlastníctva majetku obstarávaného alebo zhodnoteného v rámci Projektu, ktorý tvorí súčasť infraštruktúry, ak k nemu dôjde počas Realizácie aktivít Projektu alebo v Období Udržateľnosti Projektu a budú naplnené aj ďalšie podmienky pre Podstatnú zmenu Projektu vyplývajúce z definície Podstatnej zmeny Projektu uvedenej v čl. 1 ods. 3 VZP v spojení s čl. 65 všeobecného nariadenia.
4. Zmluvné strany sa vzájomne zaväzujú poskytovať si všetku potrebnú súčinnosť na plnenie záväzkov zo Zmluvy o poskytnutí NFP. Poskytovateľ je oprávnený požadovať od Hlavného partnera poskytnutie vysvetlení, informácií, Dokumentácie alebo iného druhu súčinnosti, ktoré odôvodnene považuje za potrebné pre preskúmanie akejkoľvek záležitosti súvisiacej s Projektom. Ak má Zmluvná strana za to, že druhá Zmluvná strana neposkytuje dostatočnú požadovanú súčinnosť, je povinná ju písomne vyzvať na nápravu.
5. Hlavný partner a/alebo Partner je povinný uzatvárať zmluvné vzťahy v súvislosti s Realizáciou Projektu s tretími stranami výhradne v písomnej forme, ak Poskytovateľ neurčí inak.
6. Hlavný partner je povinný riadiť sa aktuálne platnou verziou Manuálu implementácie projektov, časť IV. Komunikácia a viditeľnosť v platnom znení, zverejnenou na webovom sídle Programu.

### Článok 3 VEREJNÉ OBSTARÁVANIE SLUŽIEB, TOVAROV A PRÁC HLAVNÝM PARTNER

1. Hlavný partner má právo zabezpečiť od hospodárskych subjektov dodávku služieb, tovarov a stavebných prác potrebných pre Realizáciu aktivít Projektu. Hlavný partner je povinný postupovať podľa Právnych dokumentov, osobitne podľa príslušnej príručky k procesu VO v SR alebo ČR a v súlade so všeobecne záväznými právnymi predpismi platnými v SR alebo ČR a v súlade s právnymi aktmi EÚ. Hlavný partner je povinný dodržiavať princípy nediskriminácie hospodárskych subjektov, rovnakého zaobchádzania, transparentnosti, vrátane zákazu konfliktu záujmov, hospodárnosti, efektívnosti, proporcionality, účinnosti a účelnosti a zabezpečiť ich dodržiavanie zo strany všetkých hospodárskych subjektov zúčastnených na Projekte.
2. Hlavný partner a/alebo Partner so sídlom na území SR zadáva zákazky potrebné na realizáciu Projektu v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Hlavný partner a/alebo Partner so sídlom na území ČR zadáva zákazky potrebné na realizáciu Projektu v súlade so zákonom č. 134/2016 Sb. o zadávaní verejných zákaziek. V prípade, že zákazka nespadá pod režim zákona, postupuje sa podľa pravidiel upravených v Jednotnej príručke pre žiadateľov/prijímateľov k procesu a kontrole VO/obstarávania (platí pre subjekty zo SR) alebo podľa Metodického pokynu pre oblasť zadávania verejných zákaziek v programovom období 2021-2027, vrátane Metodických stanovísk ministra pro místní rozvoj v platnom znení (platí pre subjekty z ČR).
3. Hlavný partner je povinný zaslať kompletnú dokumentáciu z VO na kontrolu Poskytovateľovi/príslušnému útvaru prvostupňovej kontroly prostredníctvom ITMS. Hlavný partner je povinný dokumentáciu podľa prvej vety predložiť Poskytovateľovi vo forme určenej v príslušnom právnom predpise SR alebo ČR a v Právnych dokumentoch. Hlavný partner je povinný zabezpečiť splnenie tejto povinnosti aj zo strany Partnerov.
4. Kontrolu VO vykonáva Poskytovateľ/príslušný útvar prvostupňovej kontroly ako administratívnu finančnú kontrolu, predmetom ktorej je kontrola vecného súladu predmetu VO, návrhu zmluvných podmienok a iných údajov so Schválenou žiadosťou o NFP a Zmluvou o poskytnutí NFP. Pri výkone kontroly VO podľa ustanovenia tohto odseku Poskytovateľ postupuje podľa Zákona o finančnej kontrole a audite.
5. Výkonom kontroly VO nie je dotknutá výlučná a konečná zodpovednosť Hlavného partnera a Partnerov za vykonanie VO pri dodržaní právnych predpisov SR alebo ČR a EÚ, Zmluvy o poskytnutí NFP, Právnych dokumentov a základných princípov VO. Hlavný partner berie na vedomie, že vykonaním finančnej kontroly Poskytovateľa nie je dotknuté právo Poskytovateľa na vykonanie opätovnej kontroly.
6. Poskytovateľ, resp. útvar prvostupňovej kontroly v súlade s výsledkom kontroly vykonanej po uzavretí zmluvy s Dodávateľom a v súlade s právnymi dokumentami môže:
7. pripustiť výdavky vzniknuté z VO do financovania v plnej výške,
8. nepripustiť výdavky vzniknuté z VO do financovania v celej výške, resp. vyzvať Hlavného partnera alebo Partnera na opakovanie procesu VO,
9. udeliť finančnú opravu na výdavky vzniknuté z VO alebo podľa postupu mimo zákona o VO pred pripustením časti výdavkov do financovania (ex-ante finančná oprava),
10. udeliť finančnú opravu na výdavky vzniknuté z VO alebo podľa postupu mimo zákona o VO po tom, ako boli tieto výdavky uhradené zo strany Poskytovateľa Hlavnému partnerovi a/alebo Partnerovi (ex-post finančná oprava); Hlavný partner je povinný vrátiť NFP alebo jeho časť podľa čl. 17 VZP; ustanovenie tohto písmena sa nepoužije v prípade obstarávania mimo postupov podľa zákona o VO.
11. Na postupy zadávania zákaziek uskutočnené pre Výdavky vykazované zjednodušeným spôsobom vykazovania sa ustanovenia tohto článku nevzťahujú.

### Článok 4 POVINNOSTI SPOJENÉ S MONITOROVANÍM PROJEKTU A POSKYTOVANÍM INFORMÁCIÍ

1. Hlavný partner je povinný predkladať príslušnému útvaru prvostupňovej kontroly Monitorovaciu správu za svoju časť Projektu (Monitorovacia správa Partnera) v súlade s harmonogramom uvedeným v  prílohe č. 3 k tejto Zmluve o poskytnutí NFP a Manuálom implementácie projektu - časť týkajúca sa monitorovania implementácie projektu, v platnom znení. Hlavný partner je povinný počas trvania Zmluvy o poskytnutí NFP pravidelne predkladať Poskytovateľovi monitorovacie správy Projektu vo formáte určenom Poskytovateľom, a to monitorovaciu správu Projektu počas Realizácie aktivít Projektu a monitorovaciu správu Projektu pri Ukončení realizácie aktivít Projektu (s príznakom „záverečná“).
2. Hlavný partner je povinný najneskôr do 60 dní od Ukončenia realizácie aktivít Projektu, najneskôr však spolu so Žiadosťou o platbu s príznakom „záverečná“, predložiť Poskytovateľovi monitorovaciu správu Projektu (s príznakom „záverečná“). Poskytovateľ je oprávnený umožniť predloženie monitorovacej správy projektu (s príznakom „záverečná“) aj v inom termíne, najneskôr však spolu s podaním Žiadosti o platbu (s príznakom „záverečná“). Monitorované obdobie monitorovacej správy Projektu (s príznakom „záverečná“) je obdobie od účinnosti Zmluvy o poskytnutí NFP alebo, ak k Začatiu realizácie aktivít Projektu došlo pred nadobudnutím účinnosti Zmluvy o poskytnutí NFP, od Začatia realizácie aktivít Projektu, do Ukončenia realizácie aktivít projektu.
3. Hlavný partner sa zaväzuje predkladať Poskytovateľovi následné monitorovacie správy Projektu počas Obdobia Udržateľnosti Projektu. Následné monitorovacie správy Projektu je Hlavný partner povinný predkladať Poskytovateľovi každých 12 mesiacov odo dňa Finančného ukončenia Projektu. Hlavný partner predkladá následnú monitorovaciu správu do 30 kalendárnych dní od uplynutia monitorovaného obdobia. Za prvé monitorované obdobie sa považuje obdobie od ukončenia Realizácie aktivít Projektu (t.j. kalendárny deň nasledujúci po poslednom dni monitorovaného obdobia záverečnej monitorovacej správy Projektu) do uplynutia 12 mesiacov odo dňa Finančného ukončenia Projektu. Ďalšie monitorovacie správy sa predkladajú každých 12 mesiacov až do doby uplynutia Obdobia Udržateľnosti Projektu.
4. Hlavný partner je povinný predložiť Poskytovateľovi informácie o monitorovaných údajoch na úrovni Projektu v rozsahu a termíne určenom Poskytovateľom. Hlavný partner je povinný Bezodkladne prostredníctvom ITMS informovať Poskytovateľa o kalendárnom dni Ukončenia realizácie aktivít Projektu. Na žiadosť Poskytovateľa je Hlavný partner povinný Bezodkladne alebo v inom termíne určenom Poskytovateľom predložiť aj iné informácie, Dokumentáciu súvisiacu s charakterom a postavením Hlavného partnera a/alebo Partnera, s Realizáciou Projektu, účelom Projektu, s činnosťami Hlavného partnera a/alebo Partnerov súvisiacimi s účelom Projektu, s vedením účtovníctva, a to aj mimo predkladania monitorovacích správ Projektu alebo poskytovania informácií o monitorovaných údajoch na úrovni Projektu podľa prvej vety tohto odseku.
5. Hlavný partner je povinný Bezodkladne písomne informovať Poskytovateľa o začatí a ukončení akéhokoľvek súdneho, exekučného alebo správneho konania voči Hlavnému partnerovi a/alebo Partnerovi, o vzniku a zániku OVZ, o všetkých zisteniach oprávnených osôb na výkon kontroly alebo auditu, prípadne iných kontrolných orgánov, ako aj o iných skutočnostiach, ktoré majú alebo môžu mať vplyv na Realizáciu aktivít Projektu a/alebo na povahu a účel Projektu. Hlavný partner a/alebo Partner zo SR je tiež povinný informovať Poskytovateľa o začatí a ukončení konkurzného konania a konkurzu, reštrukturalizačného konania a reštrukturalizácie, ako aj o vstupe Hlavného partnera a/alebo Partnera do likvidácie a jej ukončení (nie je relevantné pre subjekty na ktoré sa nevzťahujú osobitné právne predpisy týkajúce sa konkurzu a reštrukturalizácie platné v SR). Hlavný partner a/alebo Partner z ČR je tiež povinný informovať Poskytovateľa o začatí a ukončení insolvenčného konania podľa zákona č. 182/2006 Sb. o úpadku a způsobech jeho řešení (insolvenční zákon) (nie je relevantné pre subjekty, na ktoré sa nevzťahujú osobitné právne predpisy týkajúce sa insolvenčního řízení platné v ČR). Hlavný partner je povinný informovať Poskytovateľa o zavedení ozdravného režimu a zavedení nútenej správy. Hlavný partner je povinný informovať Poskytovateľa o uložení trestu, podľa príslušného zákona o trestnej zodpovednosti právnických osôb platného v SR alebo ČR, bez ohľadu na súvislosť uvedeného trestného konania s Projektom.
6. Hlavný partner je zodpovedný za presnosť, správnosť, pravdivosť a úplnosť všetkých informácií poskytovaných Poskytovateľovi. Monitorovacie správy Projektu podliehajú výkonu kontroly Poskytovateľom. V prípade chýb v písaní, počítaní alebo iných zrejmých nesprávností v Monitorovacích správach Projektu/za partnera je Hlavný partner, resp. Partner povinný v lehote určenej Poskytovateľom, resp. útvarom prvostupňovej kontroly tieto nedostatky Monitorovacích správ odstrániť. Pokiaľ je Monitorovacia správa neúplná, je Hlavný partner, resp. Partner povinný v lehote určenej Poskytovateľom, resp. príslušným útvarom prvostupňovej kontroly Monitorovaciu správu doplniť. V prípade rozporu Monitorovacej správy so skutkovým stavom realizácie aktivít Projektu, alebo so Zmluvou je Hlavný partner, resp. Partner povinný v lehote určenej Poskytovateľom/útvarom prvostupňovej kontroly tento rozpor odstrániť.
7. Pokiaľ sa zmluvné strany nedohodnú inak, Hlavný partner môže predložiť príslušnému útvaru prvostupňovej kontroly spolu s Monitorovacou správou podľa odseku 1 a 2 tohto článku VZP aj ZDV za svoju časť Projektu, pokiaľ oprávnené výdavky v tomto zozname budú v sume vyššej ako 20 000 EUR. V prípade, že Hlavný partner nesplní minimálnu výšku oprávnených výdavkov pre predloženie ZDV za svoju časť Projektu v období pre predkladanie Monitorovacích správ za partnera, predloží ho až v nasledovnom období, v ktorom splní minimálnu výšku oprávnených výdavkov pre predloženie ZDV, inak minimálne jedenkrát za rok. Hlavný partner sa zaväzuje zabezpečiť predkladanie výdavkov na kontrolu podľa vyššie uvedeného aj Partnermi. Výdavky na prvostupňovú kontrolu Hlavný partner/ Partner predkladá prostredníctvom ITMS.
8. Hlavný partner je povinný na žiadosť Poskytovateľa a/alebo útvaru prvostupňovej kontroly Bezodkladne predložiť informácie a Dokumentáciu súvisiacu s charakterom a postavením Hlavného partnera a Partnerov, s realizáciou aktivít Projektu, účelom Projektu, s aktivitami Hlavného partnera a Partnerov súvisiacimi s účelom Projektu, s vedením účtovníctva, a to aj mimo vyššie uvedených Monitorovacích správ a termínov uvedených v tomto článku VZP.
9. Hlavný partner sa zaväzuje predložiť Poskytovateľovi alebo útvaru prvostupňovej kontroly ZDV spolu s účtovnými dokladmi (preukazujúcimi úhradu výdavkov, s výnimkou ZVV) a relevantnou podpornou dokumentáciou na kontrolu najneskôr do 30 dní od skončenia monitorovacieho obdobia uvedeného v Harmonograme monitorovania a predkladania výdavkov a správ uvedených v prílohe č. 3 tejto Zmluvy. Záverečný ZDV predkladá Hlavný partner, resp. Partner najneskôr do 60 dní od skončenia monitorovacieho obdobia.

### Článok 5 KOMUNIKÁCIA A VIDITEĽNOSŤ

1. Hlavný partner je povinný počas trvania Zmluvy o poskytnutí NFP komunikovať, informovať verejnosť o príspevku, ktorý na základe Zmluvy o poskytnutí NFP získa, resp. získal formou NFP prostredníctvom opatrení v oblasti komunikácie a viditeľnosti uvedených v tomto článku, ostatných ustanovení Zmluvy o poskytnutí NFP a Právnych dokumentov. Hlavný partner sa zaväzuje, že všetky opatrenia v oblasti informovania, komunikácie a viditeľnosti zamerané na verejnosť budú obsahovať minimálne nasledujúce informácie:
2. všetky informačné materiály musia obsahovať oficiálne logo Programu Interreg SK-CZ;
3. odkaz na Európsku úniu a znak Európskej únie v súlade s požadovanými grafickými štandardmi;
4. webové stránky musia obsahovať odkaz na webovú stránku Programu Interreg SK-CZ;
5. každá informácia pre médiá musí obsahovať informáciu o príspevku z Programu Interreg;
6. SK-CZ.
7. Hlavný partner sa zaväzuje rešpektovať podmienky komunikácie a viditeľnosti v Manuáli implementácie projektov – časť IV. Komunikácia a viditeľnosť v platnom znení zverejnenom na webovej stránke Programu.
8. Hlavný partner súhlasí, aby ho Poskytovateľ zaradil do zoznamu realizovaných projektov pre účely komunikácie a viditeľnosti. Hlavný partner zároveň súhlasí so zverejnením minimálne nasledujúcich informácií v zozname realizovaných projektov: názov a sídlo Hlavného partnera a Partnerov, názov a stručný opis Projektu miesto realizácie aktivít Projektu, čas realizácie aktivít Projektu, celkové náklady na Projekt, výška poskytnutého finančného príspevku, ukazovatele Projektu, fotografie a video, zábery z miesta realizácie aktivít Projektu, pri zohľadnení autorských práv a priemyselných práv Hlavného partnera alebo Partnerov, predpokladaný koniec realizácie aktivít Projektu. Hlavný partner súhlasí so zverejnením uvedených údajov tiež inými spôsobmi, na základe rozhodnutia Poskytovateľa. Hlavný partner je povinný zabezpečiť súhlas so zverejnením údajov podľa tohto odseku tohto článku VZP aj zo strany Partnerov.

### Článok 6 VLASTNÍCTVO A POUŽITIE VÝSTUPOV PROJEKTU

1. Hlavný partner sa zaväzuje, že počas Realizácie Projektu a Obdobia Udržateľnosti Projektu zabezpečí:
2. vlastnícke právo alebo iné právo k pozemkom a stavbám v zmysle § 139 ods. 1 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov oprávňujúce realizáciu aktivít Projektu a garantujúce jeho udržateľnosť k majetku, ktorý zhodnotí a/alebo nadobudne z prostriedkov NFP alebo jeho časti, ak má Hlavný partner alebo Partner sídlo v SR;
3. vlastnícke právo alebo iné právo k pozemkom a stavbám oprávňujúce realizáciu aktivít Projektu a garantujúce jeho udržateľnosť k majetku, ktorý zhodnotí a/alebo nadobudne z prostriedkov NFP alebo jeho časti, ak má Hlavný partner/Partner sídlo v ČR;

podľa toho, ktorú formu práva k majetku zhodnotenému a/alebo nadobudnutému z NFP alebo jeho časti určí Výzva na predkladanie žiadostí o NFP alebo ak Riadiaci orgán neurčí inak. Hlavný partner sa zaväzuje zabezpečiť, aby Partneri spĺňali podmienky uvedené v tomto odseku tohto článku VZP, ak sú vo Projekte zahrnuté investičné typy akcií, v rámci ktorých musí Žiadateľ preukázať vysporiadanie majetkovo právnych vzťahov v zmysle pravidiel Programu.

1. V prípade požiadavky Poskytovateľa je Hlavný partner povinný uzavrieť s Poskytovateľom samostatnú zmluvu týkajúcu sa zabezpečenia záväzkov voči Poskytovateľovi súvisiacich s realizáciou aktivít Projektu, resp. je Hlavný partner povinný preukázať Poskytovateľovi existenciu zabezpečenia záväzkov voči Poskytovateľovi súvisiacich s realizáciou aktivít Projektu. Nedodržanie uvedenej povinnosti sa považuje za podstatné porušenie Zmluvy.
2. Majetok nadobudnutý z NFP nemôže byť bez predchádzajúceho písomného súhlasu Poskytovateľa počas Realizácie Projektu a počas Obdobia Udržateľnosti Projektu:
3. prevedený na tretiu osobu,
4. prenajatý tretej osobe alebo prenechaný do iného druhu užívania, resp. spôsobu používania tretej osobe, v celku alebo čiastočne,
5. zaťažený akýmkoľvek právom tretej osoby, okrem prípadu, ak podľa Poskytovateľa nemá vplyv na dosiahnutie účelu Zmluvy o poskytnutí NFP alebo dosiahnutie cieľa Projektu a nie je v rozpore s Výzvou a so záväzkami, ktoré pre Poskytovateľa vyplývajú zo zmluvných vzťahov s Financujúcim subjektom,
6. zaťažený záložným právom v prospech tretej osoby, ktorá nie je Financujúcim subjektom.

Hlavný partner, resp. Partner je povinný akúkoľvek dispozíciu s Majetkom nadobudnutým z NFP vykonať až po udelení predchádzajúceho písomného súhlasu Poskytovateľa. O súhlas podľa tohto odseku žiada Hlavný partner, resp. Partner Poskytovateľa, pričom súčasťou žiadosti je dôsledné vecné odôvodnenie splnenia podmienok na udelenie súhlasu, inak Poskytovateľ súhlas nevydá.

1. Porušenie povinnosti Hlavného partnera uvedených v tomto článku môže v závislosti od rozsahu porušenia a druhu Majetku nadobudnutého z NFP, ku ktorému sa porušenie povinnosti viaže, predstavovať Podstatnú zmenu Projektu.
2. Hlavný partner, resp. Partner zároveň berie na vedomie, že scudzenie, prenájom alebo akékoľvek iné prenechanie Majetku nadobudnutého z NFP za iných ako trhových podmienok môže zakladať štátnu pomoc podľa čl. 107 a nasl. Zmluvy o fungovaní EÚ, príslušných právnych predpisov SR alebo Právnych aktov EÚ, v dôsledku čoho bude Hlavný partner povinný vrátiť alebo vymôcť vrátenie takto poskytnutej štátnej pomoci spolu s úrokmi vo výške, v lehotách a spôsobom vyplývajúcim z uvedených právnych predpisov SR alebo Právnych aktov EÚ. Hlavný partner je povinný vrátiť NFP alebo jeho časť dotknutú konaním alebo opomenutím Hlavného partnera alebo Partnera uvedeným v prvej vete tohto odseku v súlade s čl. 17 VZP.
3. Hlavný partner, resp. Partner sa zaväzuje poskytnúť Poskytovateľovi, príslušnému útvaru prvostupňovej kontroly a príslušným orgánom SR, alebo aj ČR a EÚ všetku dokumentáciu vytvorenú pri alebo v súvislosti s Realizáciou aktivít Projektu, a týmto zároveň udeľuje Poskytovateľovi a príslušným orgánom SR, ČR a EÚ právo na použitie údajov z tejto dokumentácie na účely súvisiace s touto Zmluvou o poskytnutí NFP pri zohľadnení autorských a priemyselných práv Hlavného partnera, resp. Partnera k Majetku, ktorý je predmetom duševného vlastníctva, alebo obchodného tajomstva.
4. Porušenie povinností Hlavného partnera uvedených v tomto článku alebo vykonanie právneho úkonu v súvislosti s Majetkom nadobudnutým z NFP bez predchádzajúceho písomného súhlasu Poskytovateľa podľa ods. 3 tohto článku, je podstatným porušením Zmluvy o poskytnutí NFP, v dôsledku ktorého je Hlavný partner povinný vrátiť NFP alebo jeho časť podľa čl. 17 VZP.

### Článok 7 PREVOD A PRECHOD PRÁV A POVINNOSTÍ

1. Hlavný partner je oprávnený previesť práva a povinnosti zo Zmluvy o poskytnutí NFP na iný subjekt iba s predchádzajúcim písomným súhlasom Poskytovateľa za splnenia podmienok uvedených v Právnom dokumente (príslušná kapitola Príručky k finančnému riadeniu fondov EÚ na programové obdobie 2021 – 2027). Hlavný partner je povinný s dostatočným časovým predstihom (minimálne 3 mesiace pred plánovaným dňom, kedy nastanú účinky prevodu alebo prechodu práv a povinností), informovať Poskytovateľa o pripravovanom prechode alebo prevode práv a povinností Hlavného partnera alebo Partnera na iný subjekt; uvedená lehota neplatí, ak má Hlavný partner, resp. Partner ktorého sa zmena týka, ku dňu, kedy nastanú účinky prevodu alebo prechodu práv a povinností vysporiadané všetky pohľadávky a záväzky voči riadiacemu orgánu. Hlavný partner spolu s odôvodnenou žiadosťou o súhlas s prevodom práv a povinností zo Zmluvy o poskytnutí NFP predloží Poskytovateľovi doklady, ktorými preukazuje splnenie podmienok pre udelenie súhlasu. Ak dôjde k prevodu práv a povinností zo Zmluvy o poskytnutí NFP na iný subjekt bez predchádzajúceho súhlasu Poskytovateľa, takéto porušenie povinnosti Hlavného partnera sa považuje za podstatné porušenie Zmluvy o poskytnutí NFP, v dôsledku ktorého je Hlavný partner povinný vrátiť NFP alebo jeho časť v súlade s čl. 17 VZP. Zmena vlastníckej štruktúry Hlavný partnera, resp. Partnera (napríklad prevod akcií alebo prevod obchodného podielu v obchodnej spoločnosti, ktorá je Hlavným partnerom, resp. Partnerom) nepredstavuje Podstatnú zmenu Projektu v prípade, ak táto zmena nemá vplyv na podmienky poskytnutia príspevku určené vo Výzve, ktoré platia aj počas trvania Zmluvy o poskytnutí NFP alebo na iné skutočnosti uvedené vo Výzve a zároveň táto zmena nebude mať negatívny vplyv na dosiahnutie cieľa Projektu. Ak Poskytovateľ preveruje zmenu vlastníckej štruktúry Hlavného partnera, resp. Partnera, je oprávnený vyžiadať od Hlavný partnera, resp. Partnera akúkoľvek Dokumentáciu alebo požiadať o poskytnutie doplňujúcich informácií a vysvetlení potrebných k overeniu toho, či nedošlo k porušeniu podmienok podľa prvej vety tohto odseku a Hlavný partner, resp. Partner je povinný poskytnúť Poskytovateľovi požadovanú Dokumentáciu, informácie alebo vysvetlenia v primeranej lehote.
2. Postúpenie pohľadávky Hlavného partnera na vyplatenie NFP na tretiu osobu sa vylučuje, bez ohľadu na právny titul, právnu formu alebo spôsob postúpenia.
3. V prípade, ak na základe právnych predpisov SR prechádza výkon akýchkoľvek práv a povinností zo Zmluvy o poskytnutí NFP alebo iných zmlúv uzavretých medzi Poskytovateľom a Hlavným partnerom na základe Zmluvy o poskytnutí NFP z Poskytovateľa na iný orgán alebo subjekt, tento orgán automaticky vstupuje do všetkých práv a povinností Poskytovateľa zo Zmluvy o poskytnutí NFP, ktorých výkon mu umožňujú príslušné právne predpisy SR upravujúce jeho pôsobnosť a právomoc.
4. Podrobnosti spojené s vykonaním jednotlivých úkonov pri prevode alebo prechode práv a povinností sú upravené v Právnom dokumente (kapitola – Prechod a prevod práv a povinností prijímateľa na iný subjekt, Príručka k finančnému riadeniu fondov EÚ na programové obdobie 2021 – 2027).

### Článok 8 REALIZÁCIA AKTIVÍT PROJEKTU

1. Hlavný partner je povinný zrealizovať Projekt v súlade so Zmluvou o poskytnutí NFP a ukončiť Realizáciu aktivít Projektu Riadne a Včas. Hlavný partner je povinný pri zamýšľanej zmene termínu Ukončenia realizácie aktivít Projektu postupovať v súlade s postupmi týkajúcimi sa zmeny zmluvy. Pri Ukončení realizácie aktivít Projektu je Hlavný partner povinný preukázať splnenie podmienok Ukončenia realizácie aktivít Projektu v zmysle podmienok vyplývajúcich z definície Ukončenia realizácie aktivít Projektu.
2. Deň Začatia realizácie aktivít Projektu uvedie Hlavný partner v Hlásení o realizácii aktivít Projektu (formulár v ITMS), ktoré je Hlavný partner povinný zaevidovať do ITMS do 20 dní od začatia prvej Aktivity Projektu spolu s popisom činností Začatia realizácie aktivít Projektu alebo do 20 dní od nadobudnutia účinnosti Zmluvy o poskytnutí NFP. Ak Výzva umožňuje Začatie realizácie aktivít Projektu v čase predchádzajúcom účinnosti Zmluvy o poskytnutí NFP a Hlavný partner skutočne začal s Realizáciou aktivít Projektu pred účinnosťou Zmluvy o poskytnutí NFP, je povinný zaevidovať Hlásenie o realizácii aktivít Projektu do Informačného monitorovacieho systému do 20 dní odo dňa nadobudnutia účinnosti Zmluvy o poskytnutí NFP.
3. Ak Hlavný partner poruší svoju povinnosť oznámiť Poskytovateľovi Začatie realizácie aktivít Projektu prostredníctvom zaevidovania Hlásenia o realizácii aktivít Projektu do ITMS, za Začatie realizácie aktivít Projektu sa považuje kalendárny deň, uvedený v Prílohe č. 2 Zmluvy o poskytnutí NFP ako plánovaný deň Začatia realizácie aktivít Projektu (prvý kalendárny deň kalendárneho mesiaca), a to bez ohľadu na to, kedy s Realizáciou aktivít Projektu Hlavný partner alebo Partner skutočne začal.
4. Hlavný partner je oprávnený pozastaviť Realizáciu aktivít Projektu, ak Realizácii aktivít Projektu bráni Okolnosť vylučujúca zodpovednosť, a to po dobu trvania OVZ. Čas trvania OVZ sa nezapočítava do doby Realizácie aktivít Projektu, pričom však Ukončenie realizácie aktivít Projektu musí nastať najneskôr do uplynutia stanoveného obdobia oprávnenosti podľa Právnych aktov EÚ, t. j. do 31.12. 2029. Poskytovateľ na základe oznámenia Hlavného partnera o pominutí OVZ zabezpečí úpravu harmonogramu Realizácie Projektu pri využití režimu zmien podľa čl. 15 VZP. Postup podľa tohto odseku sa bude analogicky aplikovať aj v prípade, ak Poskytovateľ pozastaví poskytovanie NFP z dôvodu OVZ.
5. Hlavný partner je oprávnený pozastaviť realizáciu aktivít Projektu aj v prípade, ak sa Poskytovateľ dostane do omeškania s plnením povinností Poskytovateľa alebo útvaru prvostupňovej kontroly podľa Zmluvy o poskytnutí NFP, najmä s platbou NFP o viac ako 30 dní, a to po dobu omeškania Poskytovateľa alebo útvaru prvostupňovej kontroly. Uvedené neplatí, ak bolo omeškanie Poskytovateľa alebo útvaru prvostupňovej kontroly zavinené Hlavným partnerom. V prípade, že Poskytovateľ vyplatí omeškanú platbu Hlavnému partnerovi, dňom vyplatenia platby je Hlavný partner povinný pokračovať v realizácii aktivít Projektu. Doba realizácie aktivít Projektu sa tým automaticky predĺži o čas omeškania Poskytovateľa s platbou NFP.
6. Pozastavenie Realizácie aktivít Projektu zo strany Hlavného partnera, resp. Partnera je Hlavný partner povinný Bezodkladne oznámiť Poskytovateľovi. Doručením tohto oznámenia Poskytovateľovi nastávajú účinky pozastavenia Realizácie aktivít Projektu, pokiaľ boli splnené podmienky podľa odseku 4 a 5 tohto článku.
7. Poskytovateľ je oprávnený pozastaviť poskytovanie NFP:
8. v prípade nepodstatného porušenia Zmluvy o poskytnutí NFP Hlavným partnerom, a to až do doby odstránenia tohto porušenia zo strany Hlavného partnera,
9. v prípade podstatného porušenia Zmluvy o poskytnutí NFP Hlavným partnerom alebo v prípade vzniku okolností, pre ktoré je Poskytovateľ oprávnený podľa Zmluvy o poskytnutí NFP odstúpiť, a to až do doby odstránenia tohto porušenia zo strany Hlavného partnera, ak Poskytovateľ neodstúpil od Zmluvy o poskytnutí NFP,
10. ak poskytnutiu NFP bráni OVZ na strane Hlavného partnera, a to až do doby zániku tejto okolnosti; toto písm. c) sa neuplatní na prípady, kedy je predmetom ŽoP výdavok vzťahujúci sa na Aktivitu alebo jej časť vykonanú v rámci Realizácie aktivít Projektu pred tým, ako došlo k účinkom pozastavenia Realizácie aktivít Projektu,
11. až do doby, kým vznikne riadne zabezpečenie záväzkov voči Poskytovateľovi súvisiacich s Realizáciou aktivít Projektu v zmysle čl. 13 VZP,
12. v prípade začatia trestného stíhania za skutok súvisiaci s Realizáciou aktivít Projektu alebo s konaním o žiadosti o NFP, ktoré viedlo k uzavretiu Zmluvy o poskytnutí NFP na Realizáciu aktivít Projektu,
13. ak je alebo bol Projekt predmetom výkonu auditu alebo kontroly zo strany subjektov podľa čl. 12 ods. 1 VZP a zistenia auditu/kontroly predbežne obsahujú zistenia, ktoré vyžadujú dočasne pozastavenie poskytovania NFP, bez ohľadu na preukázanie porušenia právnej povinnosti Hlavným partnerom,
14. ak došlo k začatiu konania týkajúceho sa poskytnutia pomoci nezlučiteľnej s vnútorným trhom alebo neoprávnenej pomoci v nadväznosti na čl. 108 Zmluvy o fungovaní EÚ, najmä konania týkajúceho sa neoznámenej alebo protiprávnej pomoci podľa článku 4 ods. 4 nariadenia Rady (EÚ) č. 2015/1589, ktorým sa ustanovujú podrobné pravidlá na uplatňovanie článku 108 zmluvy o fungovaní Európskej únie, alebo v prípade, ak Európska komisia prijala rozhodnutie, ktorým prikázala členskému štátu pozastaviť akúkoľvek protiprávnu pomoc, kým Európska komisia neprijme rozhodnutie o zlučiteľnosti pomoci so spoločným trhom,
15. ak poskytnutiu NFP bráni uzatvorenie Štátnej pokladnice.
16. Poskytovateľ môže pozastaviť poskytovanie NFP, vrátane všetkých procesov s tým súvisiacich, v prípade vzniku Nezrovnalosti až do jej vysporiadania alebo nepotvrdenia. Ak k vysporiadaniu Nezrovnalosti nedôjde v primeranej lehote poskytnutej Poskytovateľom, Poskytovateľ je oprávnený v súlade so všeobecným nariadením a Právnymi dokumentmi odstúpiť od Zmluvy o poskytnutí NFP pre podstatné porušenie Zmluvy o poskytnutí NFP alebo vykonať finančnú opravu časti NFP.
17. Poskytovateľ oznámi Hlavnému partnerovi pozastavenie poskytovania NFP, ak budú splnené podmienky podľa ods. 7 alebo ods. 8 tohto článku. Doručením tohto oznámenia Hlavnému partnerovi nastávajú účinky pozastavenia poskytovania NFP.
18. Výdavky realizované Hlavným partnerom, resp. Partnermi počas obdobia pozastavenia Realizácie aktivít Projektu sa nebudú pokladať za Oprávnené výdavky.
19. Ak Hlavný partner má za to, že:
20. odstránil zistené porušenia Zmluvy o poskytnutí NFP, ktoré sú podľa ods. 7 tohto článku prekážkou pre poskytovanie NFP zo strany Poskytovateľa, s výnimkou písm. f) až h) ods. 7 tohto článku, alebo
21. došlo k zániku OVZ, ktorá je podľa ods. 4 tohto článku prekážkou pre poskytovanie NFP zo strany Poskytovateľa, alebo
22. vysporiadal Nezrovnalosť podľa ods. 8 tohto článku,

je povinný Bezodkladne doručiť Poskytovateľovi oznámenie o odstránení zistených porušení Zmluvy o poskytnutí NFP. V prípade, ak obnoveniu poskytovania NFP Hlavnému partnerovi nebráni iný vykonaný právny úkon alebo akákoľvek povinnosť Poskytovateľa vyplývajúca pre neho z právnych predpisov SR, ČR alebo z Právnych aktov EÚ alebo z Právnych dokumentov a zároveň podľa overenia Poskytovateľa tvrdenia Hlavného partnera o odstránení zistených porušení Zmluvy o poskytnutí NFP zodpovedajú skutočnosti, obnoví Poskytovateľ poskytovanie NFP Hlavnému partnerovi. V prípade obnovenia poskytovania NFP z dôvodov uvedených v tomto ods. písm. a) a c) vyššie, sa do doby Realizácie aktivít Projektu nezapočítava doba, počas ktorej Poskytovateľ pozastavil poskytovanie NFP; doba Realizácie aktivít Projektu nesmie presiahnuť 31.12.2029.

1. V každom momente pozastavenia Realizácie aktivít Projektu z dôvodov existencie prekážky, ktorá má povahu OVZ, je Poskytovateľ oprávnený skontrolovať, či trvá táto prekážka, a to postupom uvedeným v Zmluve o poskytnutí NFP, v právnych predpisoch SR a Právnych aktoch EÚ alebo v Právnych dokumentoch. Na ten účel je Hlavný partner povinný na požiadanie Poskytovateľa preukázať dodržiavanie všetkých svojich povinností vyplývajúcich pre neho z právnych predpisov SR, Výzvy alebo zmluvných záväzkov týkajúcich sa plnenia podľa Zmluvy o poskytovaní NFP, najmä zmluvných a iných vzťahov s Dodávateľom.
2. Účinky OVZ sú obmedzené iba na dobu, dokiaľ trvá prekážka, s ktorou sú tieto účinky spojené (§ 374 ods. 3 Obchodného zákonníka). Zánik prekážky, ktorá má povahu OVZ, je Hlavný partner povinný jednoznačne preukázať a oznámiť Poskytovateľovi.

**Článok 9 ÚČTY HLAVNÉHO PARTNERA**

1. Poskytovateľ zabezpečí poskytnutie NFP Hlavnému partnerovi systémom refundácie na neúročený účet vedený v EUR (ďalej len „účet Hlavného partnera“). Číslo účtu Hlavného partnera (IBAN) je uvedené v identifikačných údajoch Hlavného partnera v Zmluve o poskytnutí NFP.
2. Ak je Hlavným partnerom štátna rozpočtová organizácia zo SR, Poskytovateľ zabezpečí poskytnutie NFP Hlavnému partnerovi systémom refundácie formou rozpočtového opatrenia v súlade so zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov na výdavkový účet Hlavného partnera.
3. Hlavný partner je povinný udržiavať účet Hlavného partnera otvorený a nesmie ho zrušiť až do Finančného ukončenia Projektu.
4. Ak má Hlavný partner poskytnutý úver na financovanie Projektu, zmena účtu Hlavného partnera je možná až po písomnom súhlase Financujúceho subjektu. Písomný súhlas Financujúceho subjektu podľa predchádzajúcej vety musí Hlavný partner doručiť Poskytovateľovi do dňa vykonania zmeny účtu Hlavný partnera.
5. Hlavný partner môže realizovať úhrady oprávnených výdavkov aj z iných účtov otvorených Hlavným partnerom pri dodržaní podmienok existencie účtu Hlavného partnera určeného na príjem prostriedkov EÚ a v prípade subjektu zo SR aj štátneho rozpočtu SR.
6. Podrobnosti týkajúce sa účtu Hlavného partnera podľa typu Hlavného partnera, možnosti a podmienky využitia iných účtov a iné stanovuje Právny dokument (Príručka k finančnému riadeniu fondov EÚ na programové obdobie 2021 – 2027, kapitola Účty prijímateľa).

**Článok 10 PLATBY**

1. Poskytovateľ zabezpečí poskytnutie NFP, resp. jeho časti (ďalej aj „platba“) systémom refundácie výlučne na základe Žiadosti o platbu predloženej Hlavným partnerom prostredníctvom ITMS v mene EUR, po nadobudnutí účinnosti Zmluvy o poskytnutí NFP. Hlavný partner z Českej republiky nemôže podať Žiadosť o platbu, pokiaľ Hlavný cezhraničný partner zo Slovenskej republiky neuzavrel s Poskytovateľom samostatnú Zmluvu o spolufinancovaní zo štátneho rozpočtu SR.
2. Hlavný partner a partneri sú povinní realizovať výdavky najskôr z vlastných zdrojov, ktoré sú následne Hlavnému partnerovi refundované v pomernej výške v mene EUR. Podrobnosti realizácie platieb sú upravené v Právnom dokumente (napr. v Príručke k finančnému riadeniu fondov EÚ na programové obdobie 2021 – 2027, kapitola – Systém refundácie Programov Interreg). Hlavný partner je povinný vo všetkých predkladaných Žiadostiach o platbu uvádzať výlučne výdavky, ktoré zodpovedajú podmienkam uvedeným v článku 14 VZP. Hlavný partner zodpovedá za pravosť, správnosť a kompletnosť údajov uvedených v Žiadosti o platbu.
3. Ak Žiadosť o platbu obsahuje výdavky, vo vzťahu ku ktorým Poskytovateľ nedisponuje všetkými relevantnými podkladmi pre to, aby mohol Žiadosť o platbu schváliť alebo existuje podozrenie na Nezrovnalosť vo vzťahu k výdavkom predloženým v Žiadosti o platbu, Poskytovateľ je podľa čl. 74 všeobecného nariadenia alebo podľa § 10 ods. 7 zákona o príspevkoch z fondov EÚ oprávnený pozastaviť schvaľovanie dotknutých výdavkov.
4. Deň pripísania platby na účet Hlavného partnera sa považuje za deň čerpania NFP, resp. jeho časti. V prípade úhrad rozpočtovým opatrením sa za deň pripísania platby považuje deň aktivácie rozpočtového opatrenia.
5. Po pripísaní platby na účet Hlavného partnera, resp. po aktivácii rozpočtového opatrenia (ak je Hlavný partner štátna rozpočtová organizácia SR) je Hlavný partner povinný Bezodkladne previesť NFP, resp. jeho časť Partnerom podľa ich podielu na schválenej Žiadosti o platbu.
6. Poskytovateľ vykoná kontrolu predloženej Žiadosti o platbu, ktorá je zameraná najmä na súlad výdavkov s rozpočtom Projektu a Zmluvou o poskytnutí NFP, či boli výdavky overené útvarom prvostupňovej kontroly.
7. Hlavný partner je povinný pri každej nasledujúcej Žiadosti o platbu, resp. najneskôr pri Žiadosti o platbu (s príznakom záverečná) predložiť výpisy z účtu preukazujúce prevod NFP alebo jeho časti jednotlivým Partnerom.
8. Ak Hlavný partner alebo Partneri uhrádzajú výdavky Projektu v inej mene ako EUR, príslušné účtovné doklady vystavené Dodávateľom v tejto mene sú Hlavnému partnerovi preplácané v EUR. Do Žiadosti o platbu je Hlavný partner povinný zahrnúť oprávnené výdavky prepočítané na EUR mesačným kurzom Európskej komisie platným v tom mesiaci, v ktorom sa daný výdavok predložil na overenie. Tento kurz zverejňuje Európska komisia každý mesiac na webovom sídle [www.ec.europa.eu./budget](http://www.ec.europa.eu./budget). Prípadné rozdiely z dôvodu použitia rôznych mien znáša Hlavný partner, resp. Partner.
9. Na účely tejto Zmluvy sa za úhradu Účtovných dokladov môže považovať aj:
* úhrada Účtovných dokladov postupníkovi, v prípade, že veriteľ postúpil pohľadávku voči Hlavnému partnerovi a/alebo Partnerovi týkajúcu sa Realizácie aktivít Projektu tretej osobe,
* úhrada záložnému veriteľovi na základe výkonu záložného práva na pohľadávku záložného veriteľa voči Hlavného partnerovi a/alebo Partnerovi týkajúcu sa Realizácie aktivít Projektu,
* úhrada oprávnenej osobe na základe výkonu rozhodnutia voči veriteľovi Hlavného partnera a/alebo Partnerovi (napr. Dodávateľovi),
* započítanie pohľadávok veriteľa (napr. Dodávateľa) a Hlavného partnera,
* a ďalšie ak tak ustanovuje Manuál implementácie projektu.

Hlavný partner a/alebo Partner v rámci Dokumentácie k Žiadosti o platbu predloží aj príslušné dokumenty preukazujúce uskutočnené úhrady tretej osobe.

**Článok 11 ÚČTOVNÍCTVO A UCHOVÁVANIE ÚČTOVNEJ DOKUMENTÁCIE**

1. Ak má Hlavný partner a/alebo Partner sídlo v Slovenskej republike a je účtovnou jednotkou podľa zákona o účtovníctve SR, zaväzuje sa účtovať o skutočnostiach týkajúcich sa Projektu v súlade s § 38 ods. 1 zákona o príspevkoch z fondov EÚ. Uvedené neplatí v prípade výdavkov vykazovaných formou zjednodušeného vykazovania výdavkov.
2. Ak má Hlavný partner a/alebo Partner sídlo v Slovenskej republike a nie je účtovnou jednotkou podľa zákona o účtovníctve SR, zaväzuje sa viesť a uchovávať evidenciu majetku, záväzkov, príjmov a výdavkov týkajúcich sa Projektu podľa § 38 ods. 2 a 3 zákona o príspevkoch z fondov EÚ a záznamy v nich vedie tak, aby bolo zaistené jednoznačne priradenie účtovných položiek ku konkrétnemu projektu, t. j. najmä výnosov a nákladov a zaradenie do evidencie majetku. Uvedené neplatí v prípade výdavkov vykazovaných formou zjednodušeného vykazovania výdavkov.
3. Ak má Hlavný partner alebo Partner sídlo na území Českej republiky je povinný postupovať v súlade s právnym poriadkom Českej republiky, a to najmä viesť účtovníctvo v súlade so zákonom č. 563/1991 Sb., o účetnictví ve znění pozdějších předpisů alebo daňovú evidenciu podľa zákona č. 586/1992 Sb., o daních z příjmů, ve znění pozdějších předpisů. Záznamy vedie a uchováva tak, aby:
4. príslušné doklady vzťahujúce sa k Projektu spĺňali náležitosti účtovného dokladu v zmysle právnych predpisov Českej republiky. Účtovné alebo daňové doklady musia obsahovať povinné náležitosti uvedené v zákone č. 563/1991 Sb. o účetníctví, v zákone č. 586/1992 Sb. O daních z příjmu a/alebo v zákone č. 235/2004 Sb., o dani z přidané hodnoty. Na dokladoch musí byť ďalej uvedené, ku ktorému projektu sa vzťahujú;
5. príslušné záznamy boli správne, úplné, preukázateľné, zrozumiteľné, vedené v písomnej forme alebo v technickej forme chronologicky a spôsobom zaručujúcim trvalosť údajov;
6. v prípade, že vedú účtovníctvo podľa zákona č. 563/1991 Sb. o účtovníctve v znení neskorších predpisov viedli účtovníctvo spôsobom, ktorý zaistí jednoznačne priradenie účtovných položiek ku konkrétnemu projektu, t. j. najmä výnosov a nákladov a zaradenie do evidencie majetku (u Hlavných partneroch alebo Partnerov postupujúcich podľa § 1f zákona č. 563/1991 Sb. o účtovníctve v znení neskorších predpisov ide o priradenie najmä príjmov a výdavkov a zaradenie do evidencie majetku). Uvedené neplatí v prípade výdavkov vykazovaných formou zjednodušeného vykazovania výdavkov.
7. Hlavný partner je povinný zabezpečiť, aby bol každý Partner v zmluve alebo v inom dokumente upravujúcom vzťah medzi Hlavným partnerom a Partnerom/Partnermi viazaný záväzkami vyplývajúcimi z tohto článku.

### Článok 12 KONTROLA/AUDIT

1. Osoby oprávnené na výkon kontroly/auditu sú najmä:
2. Poskytovateľ a ním poverené osoby,
3. Príslušný útvar prvostupňovej kontroly a nim poverené osoby,
4. Príslušný útvar kontroly VO,
5. Najvyšší kontrolný úrad SR a ním poverené osoby, Orgán auditu podľa § 12 zákona o príspevkoch z fondov EÚ, jeho spolupracujúce orgány (napr. v ČR: Ministerstvo financií ČR – odbor Auditný orgán),
6. Úrad vládneho auditu a orgánom auditu poverené osoby,
7. splnomocnení zástupcovia Európskej Komisie a Európskeho dvora audítorov,
8. Orgán zabezpečujúci ochranu finančných záujmov EÚ podľa § 8 zákona o príspevkoch z fondov EÚ, Európsky úrad pre boj proti podvodom,
9. Osoby prizvané orgánmi uvedenými v písm. a) až g) v súlade s príslušnými právnymi predpismi SR, ČR a Právnymi aktmi EÚ.
10. Kontrolou/auditom Projektu sa rozumie súhrn činností osôb oprávnených na výkon kontroly/auditu a nimi prizvaných osôb, ktorými sa overuje plnenie podmienok poskytnutia NFP v súlade so Zmluvou o poskytnutí NFP, súlad deklarovaných finančných prostriedkov a ostatných údajov predložených zo strany Hlavného partnera alebo Partnera a súvisiacej dokumentácie s právnymi predpismi SR a/alebo ČR a Právnymi aktmi EÚ, dodržiavanie hospodárnosti, efektívnosti, účinnosti a účelnosti použitia poskytnutého NFP, dôsledné a pravidelné overenie dosiahnutého pokroku Realizácie aktivít Projektu, vrátane dosiahnutých hodnôt Merateľných ukazovateľov Projektu a ďalšie povinnosti vyplývajúce Hlavnému partnerovi alebo Partnerovi zo Zmluvy o poskytnutí NFP. Kontrola/audit Projektu sú vykonávané v súlade so zákonom o finančnej kontrole a audite, a to formou administratívnej finančnej kontroly povinnej osoby, prípadne aj finančnej kontroly na mieste, v prípade auditu formou vládneho auditu. Kontrola súladu Projektu s pravidlami a postupmi VO sa vykonáva podľa aplikovateľného právneho základu vyplývajúceho z právnych predpisov SR a/alebo ČR a Právnych aktov EÚ a/alebo Právnych dokumentov.
11. Hlavný partner sa zaväzuje, že poskytne súčinnosť a umožní výkon kontroly/auditu zo strany oprávnených osôb na výkon kontroly/auditu v zmysle príslušných právnych predpisov SR alebo ČR a Právnych aktov EÚ. Hlavný partner je povinný počas výkonu kontroly/auditu zabezpečiť prítomnosť osôb zodpovedných za Realizáciu aktivít Projektu.
12. Oprávnené osoby na výkon kontroly/auditu môžu vykonať kontrolu/audit u Hlavného partnera, alebo Partnera kedykoľvek od účinnosti Zmluvy o poskytnutí NFP až do uplynutia lehôt podľa čl. 5 ods. 5.2 Zmluvy o poskytnutí NFP. Poskytovateľ je oprávnený prerušiť plynutie lehôt vo vzťahu k výkonu kontroly žiadosti o platbu formou administratívnej finančnej kontroly pred jej uhradením/zúčtovaním v prípadoch stanovených čl. 74 ods. 1 všeobecného nariadenia.
13. Hlavný partner alebo Partner sa zaväzuje informovať Poskytovateľa o začatí akejkoľvek kontroly/auditu osobami podľa ods. 1 písm. b) až g) tohto článku a súčasne zaslať Poskytovateľovi na vedomie návrh správy z kontroly/správu z kontroly alebo iný relevantný výsledný dokument z vykonanej kontroly/auditu/vyšetrovania/konania týchto osôb. Poskytovateľ má právo pristúpiť k postupu Prebiehajúceho skúmania. Hlavný partner alebo Partner je povinný prijať opatrenia na nápravu nedostatkov a na odstránenie príčin ich vzniku zistených kontrolou/auditom v zmysle čiastkovej správy z kontroly/správy z kontroly/ /čiastkovej správy z auditu/správy z auditu v lehote stanovenej oprávnenými osobami na výkon kontroly/auditu. Hlavný partner alebo Partner je povinný zaslať príslušnej oprávnenej osobe na výkon kontroly/auditu v danom prípade a vždy aj Poskytovateľovi, ak nie je v konkrétnom prípade osobou vykonávajúcou kontrolu, písomný zoznam opatrení prijatých na nápravu nedostatkov a na odstránenie príčin ich vzniku (ďalej len „písomný zoznam prijatých opatrení”) v lehote uvedenej v čiastkovej správe z kontroly/správe z kontroly/čiastkovej správe z auditu/správe z auditu a na výzvu Poskytovateľa/iných oprávnených osôb na výkon kontroly/auditu predložiť Dokumentáciu preukazujúcu splnenie prijatých opatrení. Hlavný partner alebo Partner je zároveň povinný prepracovať a predložiť v lehote určenej oprávnenou osobou na výkon kontroly/auditu prepracovaný písomný zoznam prijatých opatrení, ak oprávnená osoba vyžadovala jeho prepracovanie a predloženie.
14. Právo osôb uvedených v ods. 1 tohto článku na vykonanie kontroly/auditu Projektu nie je obmedzené žiadnym ustanovením Zmluvy o poskytnutí NFP. Hlavný partner berie na vedomie, že vykonaním kontroly/auditu zo strany oprávnených osôb nie je dotknuté právo Poskytovateľa alebo iných osôb uvedených v ods. 1 tohto článku na vykonanie opätovnej kontroly/auditu tých istých skutočností, bez ohľadu na druh vykonanej kontroly/auditu, počas celej doby trvania Zmluvy o poskytnutí NFP. Pri vykonávaní kontroly/auditu sú Poskytovateľ alebo iné osoby uvedené v ods. 1 tohto článku viazané iba platnými právnymi predpismi a Zmluvou o poskytnutí NFP, nie však závermi predchádzajúcich kontrol/auditov. Tým nie sú nijak dotknuté povinnosti Hlavného partnera a ostatných partnerov (týkajúce sa napríklad povinnosti plniť prijaté opatrenia) vyplývajúce z predchádzajúcich kontrol/auditov. Povinnosť Hlavného partnera vrátiť NFP alebo jeho časť, ak táto povinnosť vyplynie z výsledku vykonanej kontroly/auditu kedykoľvek počas účinnosti Zmluvy o poskytnutí NFP, nie je dotknutá výsledkom predchádzajúcej kontroly/auditu.
15. Hlavný partner berie na vedomie, že Poskytovateľ pri získavaní informácií o Projekte využíva aj osobitné nástroje vytvorené inštitúciami/orgánmi EÚ alebo SR, vrátane nástroja ARACHNE, a to najmä za účelom plnenia svojej povinnosti ochrany finančných záujmov. Hlavný partner súhlasí s tým, aby údaje týkajúce sa Projektu, ktoré poskytne Poskytovateľovi, boli súčasťou systému ARACHNE a využívali sa pri jeho fungovaní.

### Článok 13 ZABEZPEČENIE POHĽADÁVKY A POISTENIE MAJETKU

1. Ak Poskytovateľ vo Výzve, v inom Právnom dokumente alebo pred účinnosťou Zmluvy o poskytnutí NFP určí, že Hlavný partner je povinný zabezpečiť budúcu pohľadávku zo Zmluvy o poskytnutí NFP, Hlavný partner sa zaväzuje takéto zabezpečenie poskytnúť vo forme, spôsobom a za podmienok stanovených vo Výzve, v Zmluve o poskytnutí NFP a v Právnych dokumentoch. Nesplnenie povinnosti podľa prvej vety sa považuje za podstatné porušenie Zmluvy o poskytnutí NFP, v dôsledku ktorého je Hlavný partner povinný vrátiť NFP alebo jeho časť podľa čl. 17 VZP, ak už bol vyplatený.
2. Zabezpečenie pohľadávky podľa ods. 1 tohto článku sa vykoná prostredníctvom zriadenia záložného práva alebo iným vhodným spôsobom v súlade s Právnymi dokumentmi a právnym poriadkom SR alebo ČR.
3. Poskytovateľ je oprávnený v odôvodnených prípadoch odmietnuť ponúkané zabezpečenie, ak existuje závažný dôvod, pre ktorý zabezpečenie nie je možné akceptovať, a Poskytovateľ tento dôvod oznámi Hlavnému partnerovi.
4. Pre zriadenie a vznik záložného práva platia kumulatívne všetky nasledovné podmienky:
5. Zálohom môže byť majetok nadobudnutý z NFP alebo iné veci, práva alebo majetkové hodnoty vo vlastníctve Hlavného partnera alebo tretej osoby.
6. K hnuteľným alebo nehnuteľným veciam, ktoré tvoria záloh, musí byť vlastnícke právo úplne majetkovo-právne vysporiadané; to znamená, že je známy vlastník, resp. všetci spoluvlastníci veci a súčet ich spoluvlastníckych podielov k veci, ktorá je zálohom, je 1/1.
7. Zálohom môžu byť:
8. veci, práva alebo iné majetkové hodnoty vo výlučnom vlastníctve Hlavného partnera,
9. veci, práva alebo iné majetkové hodnoty vo výlučnom vlastníctve tretej osoby alebo
10. veci, práva alebo iné majetkové hodnoty v spoluvlastníctve Hlavného partnera alebo tretej osoby za podmienky, že so zriadením záložného práva súhlasia aj ostatní spoluvlastníci tak, že musí byť dosiahnutý súhlas väčšiny počítaný podľa veľkosti podielov spoluvlastníkov veci, ktorá je zálohom.
11. Poskytovateľ musí byť záložným veriteľom prvým v poradí, ak v Zmluve o poskytnutí NFP nie je uvedené inak.
12. K zriadeniu záložného práva môže dôjsť aj postupne, a to v prípade postupného vyplácania NFP.
13. Ak sú zálohom hnuteľné veci, Hlavný partner je povinný oznamovať Poskytovateľovi každú zmenu miesta, kde sa nachádzajú, a to do troch kalendárnych dní po vykonaní zmeny miesta uvedeného v záložnej zmluve.
14. Hodnota zálohu musí byť rovná alebo vyššia ako súčet už vyplateného NFP a tej časti NFP, ktorú Hlavný partner žiada vyplatiť na základe predloženej ŽoP.
15. Okrem podmienok uvedených pre zriadenie a vznik záložného práva podľa písm. a) až g) tohto odseku, sa pre zriadenie a vznik záložného práva v Projekte, ktorého aspoň časť Celkových oprávnených výdavkov alebo aspoň časť Neoprávnených výdavkov je financovaná prostredníctvom úveru poskytnutého Financujúcim subjektom a Hlavný partner poskytuje rovnaký záloh pre Poskytovateľa aj pre Financujúceho subjektu, uplatnia aj všetky nasledovné podmienky:
16. Financujúci subjekt môže byť uvedený ako záložný veriteľ prvý v poradí (t.j. ako prednostný záložný veriteľ). V takom prípade bude Poskytovateľ ako záložný veriteľ druhý v poradí. Financujúci subjekt si môže zriadiť záložné právo aj v ďalšom poradí za účelom zabezpečenia iných pohľadávok Financujúceho subjektu, ako sú pohľadávky zo zmluvy o úvere.
17. Hlavný partner sa zaväzuje, že bez udelenia predchádzajúceho písomného súhlasu Poskytovateľa a Financujúceho subjektu nezaťaží záloh zriadením ďalšieho záložného práva v prospech tretej osoby. Porušenie tejto povinnosti sa bude považovať za podstatné porušenie Zmluvy o poskytnutí NFP, v dôsledku ktorého je Hlavný partner povinný vrátiť NFP alebo jeho časť podľa čl. 17 VZP.
18. Hodnota zálohu musí okrem splnenia podmienky uvedenej v ods. 4 písm. g) tohto článku zahŕňať aj výšku pohľadávky Financujúceho subjektu na iný ako Preklenovací úver, t.j. ktorá sa automaticky neznižuje v prípade úhrady NFP alebo jeho časti o túto uhradenú sumu v zmysle pravidiel vyplývajúcich zo zmluvy o spolupráci a spoločnom postupe medzi Financujúcim subjektom a orgánmi zastupujúcimi Slovenskú republiku.
19. Číselné označenie účtu uvedeného v Zmluve o úvere alebo na inom doklade vystavenom Financujúcim subjektom, na ktorý má byť vyplatený NFP, musí byť totožné s číselným označením účtu uvedeného v Zmluve o poskytnutí NFP a v Žiadosti o platbu Hlavného partnera. Bez predchádzajúceho písomného súhlasu Financujúceho subjektu nemôže dôjsť k zmene číselného označenia tohto účtu.
20. Hlavný partner týmto udeľuje Poskytovateľovi súhlas s poskytnutím akýchkoľvek údajov a informácii týkajúcich sa Zmluvy o poskytnutí NFP alebo iných zmlúv uzavretých medzi Hlavným partnerom a Poskytovateľom v nadväznosti na Zmluvu o poskytnutí NFP, vrátane osobných údajov požívajúcich ochranu podľa osobitných predpisov, Financujúcemu subjektu.
21. Zmluvné strany sa dohodli, že:
22. porušenie zmluvy o úvere zo strany Hlavného partnera, alebo
23. odstúpenie Financujúceho subjektu od zmluvy o úvere, alebo
24. vyhlásenie predčasnej splatnosti pohľadávky Financujúceho subjektu zo zmluvy o úvere, ktoré:
25. má alebo môže mať za následok speňaženie spoločného zálohu Poskytovateľa a Financujúceho subjektu v rámci výkonu záložného práva alebo
26. spôsobí neschopnosť Hlavného partnera preukázať zdroje financovania aspoň časti Oprávnených výdavkov podľa schválenej intenzity pomoci a/alebo sumy všetkých Neoprávnených výdavkov v zmysle Zmluvy o poskytnutí NFP na základe výzvy Poskytovateľa,

predstavuje podstatné porušenie Zmluvy o poskytnutí NFP, v dôsledku ktorého  je Hlavný partner povinný vrátiť NFP alebo jeho časť podľa čl. 17 VZP.

1. Podrobnosti týkajúce sa zriadenia, vzniku a výkonu záložného práva budú dohodnuté v písomnej zmluve o zriadení záložného práva medzi Hlavným partnerom a Poskytovateľom.
2. Ak z Výzvy alebo z Právnych dokumentov Poskytovateľa nevyplýva, že sa poistenie majetku nevyžaduje, Hlavný partner a Partner je povinný za podmienok uvedených v ods. 8 tohto článku:
3. riadne poistiť alebo zabezpečiť poistenie Majetku nadobudnutého z NFP,
4. riadne poistiť alebo zabezpečiť poistenie majetku, ktorý je zálohom zabezpečujúcim záväzky Hlavného partnera zo Zmluvy o poskytnutí NFP, ak je tento odlišný od Majetku nadobudnutého z NFP,
5. zabezpečiť, aby bol riadne poistený majetok vo vlastníctve tretej osoby/tretích osôb, ktorý je zálohom zabezpečujúcim pohľadávku Poskytovateľa zo Zmluvy o poskytnutí NFP.
6. Pre poistenie majetku podľa ods. 7 tohto článku platia kumulatívne všetky nasledovné podmienky:
7. Povinnosť poistenia sa nevzťahuje na majetok, ktorého povaha to nedovoľuje.
8. Poistná suma musí byť najmenej vo výške obstarávacej ceny, resp. ceny zhodnotenia Majetku nadobudnutého z NFP; v prípade poistenia zálohu, ak zálohom nie je Majetok nadobudnutý z NFP, poistná suma musí byť najmenej vo výške súčtu už vyplateného NFP a tej časti NFP, ktorú Hlavný partner žiada vyplatiť na základe predloženej ŽoP.
9. Rozsah poistenia, t. j. určenie typu poistných rizík, pre ktoré sa poistenie majetku vyžaduje, bude závisieť od druhu poisteného majetku.
10. Poistenie musí trvať od nadobudnutia Majetku nadobudnutého z NFP alebo v prípade zálohu, ktorý nie je Majetkom nadobudnutým z NFP, od uzavretia zmluvy o zriadení záložného práva a vždy až do uplynutia Obdobia Udržateľnosti Projektu. V prípade Majetku nadobudnutého z NFP, ktorý sa nadobúda postupne, sa poistenie musí vzťahovať vždy na tú jeho časť, výdavky na nadobudnutie ktorej sú uplatnené v Žiadosti o platbu.
11. Hlavný partner je povinný zabezpečiť vinkulovanie poistného plnenia z poistenia Majetku nadobudnutého z NFP a zálohu v prospech Poskytovateľa po celú dobu trvania poistnej zmluvy.
12. Ak počas doby Realizácie Projektu alebo počas Obdobia Udržateľnosti Projektu dôjde k zániku poistnej zmluvy, je Hlavný partner povinný Bezodkladne uzavrieť novú poistnú zmluvu tak, aby sa poistná ochrana majetku nezmenšila a aby nová poistná zmluva spĺňala všetky podmienky uvedené v tomto článku.
13. Hlavný partner je povinný Bezodkladne oznámiť Poskytovateľovi vznik poistnej udalosti, rozsah dôsledkov poistnej udalosti na Projekt, jeho schopnosť úspešne Ukončiť realizáciu aktivít Projektu alebo splniť podmienky Udržateľnosti Projektu a súčasne vyjadriť rozsah súčinnosti, ktorú od Poskytovateľa požaduje, ak je možné následky poistenej udalosti prekonať, najmä vo vzťahu k využitiu poistného plnenia, ktoré je vinkulované v prospech Poskytovateľa.
14. V prípade, ak je zálohom majetok tretej osoby, Hlavný partner je povinný zabezpečiť plnenie všetkých povinností uvedených v tomto odseku zo strany tretej osoby. Z porušenia povinnosti podľa predchádzajúcej vety Poskytovateľovi vyplývajú rovnaké práva, ako by mal voči Hlavný partnerovi, ak by poisteným bol sám Hlavný partner.
15. Porušenie povinností Hlavného partnera podľa ods. 8 tohto článku sa považuje za podstatné porušenie Zmluvy o poskytnutí NFP, v dôsledku ktorého je Hlavný partner povinný vrátiť NFP alebo jeho časť podľa čl. 17 VZP.

### Článok 14 OPRÁVNENÉ VÝDAVKY

1. Oprávnenými výdavkami sú všetky výdavky, ktoré sú nevyhnutné na Realizáciu aktivít Projektu, sú v súlade s Manuálom implementácie projektov – časť III, Oprávnenosť výdavkov, a ktoré spĺňajú všetky nasledujúce podmienky:
2. vznikli v súvislosti s prípravou a Realizáciou aktivít Projektu na realizáciu Projektu (nutná existencia priameho spojenia s Projektom) v rámci oprávneného časového obdobia stanoveného vo Výzve, najskôr 1.1.2021 a boli uhradené najneskôr 31.12.2029;
3. patria do skupiny výdavkov odsúhlaseného rozpočtu Projektu, pri rešpektovaní postupov pri zmenách Projektu vyplývajúcich zo Zmluvy o poskytnutí NFP, sú v súlade s obsahovou stránkou Projektu a prispievajú k dosiahnutiu plánovaných cieľov Projektu a sú s nimi v súlade;
4. spĺňajú podmienky oprávnenosti výdavkov v zmysle príslušnej Výzvy alebo iného Právneho dokumentu Poskytovateľa, ktorým sa určujú podmienky oprávnenosti výdavkov a v záveroch z kontroly VO bolo skonštatované, že je možné výdavky pripustiť do financovania, ak relevantné;
5. viažu sa na Aktivitu Projektu, ktorá bola skutočne realizovaná;
6. boli premietnuté do účtovníctva Hlavného partnera alebo Partnera v zmysle príslušných právnych predpisov SR alebo ČR a podmienok stanovených v Zmluve o poskytnutí NFP, bez ohľadu charakter Oprávneného výdavku;
7. boli Hlavným partnerom alebo Partnerom uhradené (napr. Dodávateľovi, zamestnancom Hlavného partnera alebo Partnera, v súvislosti s nimi), pričom ich uhradenie musí byť doložené najneskôr pred ich predložením v Žiadosti o platbu, najneskôr však do 31.12.2029; podmienka úhrady výdavkov nemusí byť splnená, ak ide o:
8. Výdavky vykazované zjednodušeným spôsobom vykazovania,
9. odpisy v rozsahu, v akom sú Oprávneným výdavkom v Projekte;
10. sú identifikovateľné, preukázateľné a sú doložené Účtovnými dokladmi, ktoré sú riadne evidované u Hlavného partnera alebo Partnera v súlade s Právnymi predpismi SR alebo ČR; preukázanie výdavkov faktúrami alebo Účtovnými dokladmi rovnocennej preukaznej hodnoty sa nevzťahuje na Výdavky vykazované zjednodušeným spôsobom vykazovania;
11. boli vynaložené v súlade so Zmluvou o poskytnutí NFP, právnymi predpismi SR a/alebo ČR a EÚ, vrátane pravidiel týkajúcich sa štátnej pomoci podľa článku 107 Zmluvy o fungovaní EÚ;
12. sú v súlade s princípmi hospodárnosti, efektívnosti, účinnosti a účelnosti;
13. navzájom sa časovo a vecne neprekrývajú a neprekrývajú sa aj s inými prostriedkami z verejných zdrojov; sú dodržané pravidlá krížového financovania;
14. Majetok nadobudnutý z NFP, na obstaranie ktorého boli výdavky vynaložené, musí byť zakúpený od tretích strán za trhových podmienok na základe výsledkov VO bez toho, aby nadobúdateľ vykonával kontrolu nad predávajúcim v zmysle článku 3 Nariadenia Rady (ES) č. 139/2004 z 20.1.2004 o kontrole koncentrácií medzi podnikmi (Nariadenie ES o fúziách) alebo naopak;
15. ak Hlavnému partnerovi alebo Partnerovi vzniká povinnosť v súvislosti s Projektom vykonať VO podľa právneho predpisu SR alebo ČR alebo Právneho aktu EÚ alebo podľa tejto Zmluvy o poskytnutí NFP alebo Právneho dokumentu, výdavok je oprávnený iba vtedy, ak bolo VO vykonané v súlade s ustanoveniami Zmluvy o poskytnutí NFP (najmä čl. 3 VZP), Právnymi dokumentmi, s právnymi predpismi SR alebo ČR a Právnymi aktmi EÚ upravujúcimi oblasť VO;
16. sú vynakladané na majetok, ktorý je nový, nebol dosiaľ používaný a Hlavný partner, resp. Partner s ním v minulosti žiadnym spôsobom nedisponoval.
17. Ak výdavok nespĺňa podmienky oprávnenosti podľa ods. 1 tohto článku, takéto Neoprávnené výdavky nie sú spôsobilé na preplatenie z NFP v rámci podanej ŽoP a o takto vyčíslené Neoprávnené výdavky bude znížená suma požadovaná na preplatenie v rámci podanej ŽoP, ak vo zvyšnej časti bude ŽoP schválená. Ak nesplnenie podmienok oprávnenosti výdavkov podľa ods. 1 tohto článku zistí oprávnená osoba na výkon kontroly a auditu uvedená v čl. 12 ods. 1 VZP alebo správny orgán, Hlavný partner a/alebo Partner je povinný vrátiť NFP alebo jeho časť zodpovedajúcu takto vyčísleným Neoprávneným výdavkom v súlade s čl. 17 VZP bez ohľadu na skutočnosť, že pôvodne mohli byť tieto výdavky klasifikované ako Oprávnené výdavky alebo Schválené oprávnené výdavky.

### Článok 15 ZMENA ZMLUVY

1. Zmluvné strany sa dohodli na spôsobe a podmienkach zmeny Zmluvy o poskytnutí NFP, ktoré zahŕňajú aj osobitné dojednania týkajúce sa vykonania jej zmeny podľa § 22 ods. 6 a 7 zákona o príspevkoch z fondov EÚ. Administratívne spracovanie a detailnejší popis jednotlivých typov zmien ďalej upravuje Manuál implementácie projektov, časť týkajúca sa administrácie zmien v projekte.
2. Zmenu Zmluvy o poskytnutí NFP môže iniciovať každá Zmluvná strana. Zmena Zmluvy o poskytnutí NFP zahŕňa aj zmenu samotného Projektu a z toho vyplývajúcich práv a povinností Zmluvných strán, pričom zmena Projektu sa nemusí prejaviť ako zmena zmluvného textu. Zmenu, ktorá má charakter Podstatnej zmeny Projektu (definovanou v čl. 1 ods. 3 VZP), nie je možné schváliť ani financovať. Podstatná zmena Projektu zakladá podstatné porušenie Zmluvy o poskytnutí NFP Hlavným partnerom a je vždy spojená s povinnosťou Hlavného partnera vrátiť NFP alebo jeho časť podľa čl. 17.
3. Zmluvné strany vyvinú maximálne úsilie na to, aby ich zmluvný vzťah bol vždy aktuálny a svojim obsahom zodpovedal stavu Projektu. Za tým účelom je Hlavný partner povinný Bezodkladne oznámiť Poskytovateľovi všetky skutočnosti, ktoré predstavujú zmenu Zmluvy o poskytnutí NFP, osobitne tie, ktoré majú negatívny vplyv na plnenie Zmluvy o poskytnutí NFP alebo dosiahnutie/udržanie cieľa Projektu, alebo sa akýmkoľvek spôsobom týkajú alebo môžu týkať neplnenia povinností Hlavného partnera a/alebo Partnerov zo Zmluvy o poskytnutí NFP vo vzťahu k cieľu Projektu.
4. Ak nie sú v jednotlivých odsekoch tohto článku uvedené pre jednotlivé druhy zmien osobitné dojednania, alebo ak tak nevyplýva z § 22 ods. 6 alebo ods. 7 zákona o príspevkoch z fondov EÚ, schválená zmena sa premietne do písomného, vzostupne číslovaného dodatku k Zmluve o poskytnutí NFP, ktorého návrh pripraví Poskytovateľ v súlade so schválenou zmenou a zašle na odsúhlasenie Hlavnému partnerovi. Osobitné dojednania Zmluvných strán sa týkajú:
5. výkonu práva Poskytovateľa jednostranným právnym úkonom zmeniť Zmluvu o poskytnutí NFP podľa § 22 ods. 6 zákona o príspevkoch z fondov EÚ (ďalej aj ako „**plošná zmena**“),
6. formálnej zmeny Zmluvy o poskytnutí NFP zo strany Hlavného partnera a/alebo Partnera (ďalej ako „**formálna zmena**“),
7. malej zmeny Zmluvy o poskytnutí NFP (ďalej ako „**malá zmena**“) zo strany Hlavného partnera, vrátane zmeny Zmluvy o poskytnutí NFP, ktorú navrhol Hlavný partner a Poskytovateľ ju v plnom rozsahu akceptoval,
8. veľkej zmeny Zmluvy o poskytnutí NFP (ďalej ako „**veľká zmena**“) zo strany Hlavného partnera.
9. Hlavný partner súhlasí s tým, že Poskytovateľ môže vykonať právo jednostranne zmeniť Zmluvu o poskytnutí NFP prostredníctvom plošnej zmeny (ods. 4 písm. a) tohto článku) takto:
10. Zmluva o poskytnutí NFP sa mení v rozsahu zmien obsiahnutých v právnom úkone Poskytovateľa, ktorý sa v rámci zmien Zmluvy o poskytnutí NFP označuje ako „Zmena Zmluvy o poskytnutí NFP vykonaná prostredníctvom plošnej zmeny podľa § 22 ods. 6 zák. č. 121/2022 Z. z.“ s uvedením príslušného dátumu vykonania tohto právneho úkonu Poskytovateľom; právny úkon zmeny Zmluvy o poskytnutí NFP vykonanej prostredníctvom plošnej zmeny nahrádza dodatok k Zmluve o poskytnutí NFP, ktorý sa preto nevyhotovuje.
11. Zmluvu o poskytnutí NFP môže Poskytovateľ zmeniť v celom rozsahu zmluvných dojednaní obsiahnutých vo VZP, ktoré sú rovnaké pre všetkých rovnako dotknutých Hlavných partnerov. Týmto spôsobom realizuje Poskytovateľ predovšetkým zavedenie opatrení vyplývajúcich z implementačnej praxe, majúcich horizontálne uplatnenie, aktualizačné zmeny v dôsledku zmeny Právnych aktov EÚ, právnych predpisov SR alebo ČR alebo Právnych dokumentov. Týmto spôsobom nemožno meniť parametre Projektu podľa § 3 písm. c) zákona o príspevkoch z fondov EÚ, ani nemožno zúžiť rozsah oprávnenosti určený podmienkami poskytnutia príspevku podľa Výzvy.
12. Poskytovateľ je povinný informovať Hlavného partnera prostredníctvom ITMS o obsahu zmeny Zmluvy o poskytnutí NFP vykonanej prostredníctvom plošnej zmeny najneskôr v kalendárny deň Zverejnenia takejto zmeny.
13. Ak v zmene Zmluvy o poskytnutí NFP vykonanej prostredníctvom plošnej zmeny nie je uvedený neskorší dátum účinnosti, zmena Zmluvy o poskytnutí NFP vykonaná prostredníctvom plošnej zmeny je účinná nasledujúci Deň po jej Zverejnení prostredníctvom ITMS.
14. Ak Hlavný partner so zmenou Zmluvy o poskytnutí NFP vykonanou prostredníctvom plošnej zmeny nesúhlasí, je oprávnený odstúpiť od Zmluvy o poskytnutí NFP do 20 Dní, odkedy sa dozvedel o zmene Zmluvy o poskytnutí NFP vykonanej prostredníctvom plošnej zmeny.
15. Zmluvné strany sa dohodli, že k automatickej zmene Zmluvy o poskytnutí NFP dochádza aj vtedy, ak má Hlavným partnerom a/alebo Partnerom oznámená zmena formálny charakter (ods. 4 písm. b) tohto článku). Zmena má formálny charakter, ak je výsledkom postupu alebo konania podľa osobitného predpisu a výsledok tohto postupu alebo konania je pre Zmluvné strany záväzný (napr. zmeny v obchodnej spoločnosti podľa Obchodného zákonníka, zmeny podľa zák. č. 530/2003 Z. z. o obchodnom registri a o zmene a doplnení niektorých zákonov). Dodatok k Zmluve o poskytnutí NFP z dôvodu formálnej zmeny sa nevyhotovuje.
16. Žiadosť o zmenu Zmluvy o poskytnutí NFP týkajúcu sa veľkej zmeny musí byť riadne odôvodnená a musí obsahovať informácie/údaje, ktoré stanovuje Zmluva o poskytnutí NFP a Právny dokument, inak je Poskytovateľ oprávnený ju bez ďalšieho posudzovania neschváliť. Poskytovateľ nie je povinný navrhovanej žiadosti Hlavného partnera o zmenu vyhovieť, avšak rovnako nie je oprávnený súhlas so zmenou bezdôvodne odoprieť, ak žiadosť o zmenu spĺňa všetky podmienky stanovené Zmluvou o poskytnutí NFP a podmienky vyplývajúce z príslušného Právneho dokumentu (napr. Manuálu implementácie projektu – časť týkajúca sa administrácie zmien v projekte), ak nie je výslovne dohodnuté inak. Každé neschválenie veľkej zmeny musí byť odôvodnené. Poskytovateľ vždy neschváli zmenu, ktorá je Podstatnou zmenou Projektu. Ak dôjde k neschváleniu žiadosti o zmenu, Hlavný partner nie je oprávnený realizovať predmetnú zmenu v rámci Realizácie aktivít Projektu; ak by k realizácii zmeny došlo, budú výdavky súvisiace s takouto zmenou Neoprávnenými výdavkami. O výsledku riešenia podanej žiadosti o zmenu informuje Poskytovateľ Hlavného partnera písomne.
17. Zmluvné strany sa dohodli, že veľkou zmenou je:
18. zmena miesta realizácie Projektu,
19. zmena miesta, kde sa nachádza Predmet Projektu alebo záloh, ak nie je záloh súčasne aj Predmetom Projektu,
20. zmena Hlavného partnera,
21. zmena Partnera,
22. zníženie cieľovej hodnoty Merateľného ukazovateľa výstupu Projektu o viac ako 20% oproti výške Merateľného ukazovateľa výstupu, ktorá bola schválená v Žiadosti o NFP,
23. zmena počtu alebo charakteru/povahy Aktivít Projektu alebo podmienok Realizácie aktivít Projektu podstatne odlišných od tých, ktoré vyplývali z opisu spôsobu realizácie Projektu podľa Schválenej žiadosti o NFP,
24. zmena majetkovo-právnych pomerov týkajúcich sa Predmetu Projektu alebo súvisiacich s Realizáciou aktivít Projektu v zmysle čl. 6 ods. 5 VZP,
25. zmena priamo sa týkajúca iného spôsobu splnenia podmienky poskytnutia príspevku, ktorá sa podľa obsahu Výzvy vzťahuje aj na obdobie Realizácie aktivít Projektu alebo Obdobie Udržateľnosti Projektu,
26. presun medzi jednotlivými rozpočtovými kapitolami nad 20% z celkových oprávnených výdavkov a zároveň pri sume vyššej ako 1000 EUR oproti schválenej sume,
27. predĺženie doby Realizácie aktivít Projektu nad celkovú dobu trvania Realizácie projektu,
28. akýkoľvek presun Aktivít projektu medzi Partnermi a s ním súvisiace zmeny rozpočtov Partnerov, prípade Merateľných ukazovateľov výstupov,
29. iná zmena, ktorá je ako veľká zmena označená v Zmluve o poskytnutí NFP, v Manuáli implementácie projektov, alebo v inom Právnom dokumente.
30. Veľká zmena nadobúda účinnosť, vrátane jej dôsledkov z hľadiska oprávnenosti výdavkov, v kalendárny deň odoslania žiadosti o zmenu zo strany Hlavného partnera Poskytovateľovi, ak bola zmena schválená, alebo v neskorší kalendárny deň vyplývajúci zo schválenia žiadosti o zmenu.
31. Na schválenie zmeny Zmluvy o poskytnutí NFP, ani na uzatvorenie dodatku k Zmluve o poskytnutí NFP bez predchádzajúceho schválenia zmeny, ktorá je obsiahnutá v predmetnom dodatku k Zmluve o poskytnutí NFP, nie je právny nárok.
32. Zmena Zmluvy o poskytnutí NFP formou dodatku nie je potrebná v prípade zmien, ktoré nemajú zásadný vplyv na realizáciu Projektu v zmysle ustanovení uvedených v Manuáli implementácie projektov, časť týkajúca sa administrácie zmien v projekte.
33. Zmluvné strany sa dohodli a súhlasia, že všetky zmeny v Právnych dokumentoch, z ktorých pre Hlavného partnera a Partnerov vyplývajú práva a povinnosti alebo ich zmeny, sú pre Hlavného partnera a Partnerov záväzné, a to odo dňa nadobudnutia ich účinnosti za predpokladu ich Zverejnenia.
34. Bližší popis realizácie zmien je upravený Manuáli implementácie projektov, časť týkajúca sa administrácie zmien v projekte.

### Článok 16 UKONČENIE ZMLUVY

1. Riadne ukončenie Zmluvy o poskytnutí NFP nastane uplynutím doby trvania Zmluvy o poskytnutí NFP podľa čl. 5 ods. 5.2. Zmluvy o poskytnutí NFP.
2. Mimoriadne ukončenie Zmluvy o poskytnutí NFP môže nastať dohodou Zmluvných strán, odstúpením od Zmluvy o poskytnutí NFP zo strany Hlavného partnera alebo Poskytovateľa alebo výpoveďou Zmluvy o poskytnutí NFP zo strany Hlavného partnera.
3. Od Zmluvy o poskytnutí NFP môže Hlavný partner alebo Poskytovateľ odstúpiť v prípadoch Podstatného porušenia Zmluvy o poskytnutí NFP druhou Zmluvnou stranou a ďalej v prípadoch, ktoré ustanovuje Zmluva o poskytnutí NFP alebo právne predpisy SR alebo ČR a Právne akty EÚ.
4. Zmluvné strany sa dohodli, že porušenie Zmluvy o poskytnutí NFP je podstatné, ak Zmluvná strana porušujúca Zmluvu o poskytnutí NFP vedela v čase uzavretia Zmluvy o poskytnutí NFP alebo v tomto čase bolo rozumné predvídať s prihliadnutím na účel Zmluvy o poskytnutí NFP, ktorý vyplynul z jej obsahu alebo z okolností, za ktorých bola Zmluva o poskytnutí NFP uzavretá, že druhá Zmluvná strana nebude mať záujem na plnení povinností pri takom porušení Zmluvy o poskytnutí NFP alebo v prípadoch, ak tak ustanovuje Zmluva o poskytnutí NFP.
5. Zmluvné strany sa v súlade s ods. 3 tohto článku dohodli, že Poskytovateľ je oprávnený odstúpiť od Zmluvy o poskytnutí NFP najmä v prípade:
6. vzniku takých okolností na strane Hlavný partnera, v dôsledku ktorých bude zmarené dosiahnutie účelu Zmluvy o poskytnutí NFP a/alebo cieľa Projektu a súčasne nepôjde o OVZ;
7. zistenia Podstatnej zmeny Projektu, a to v zmysle podmienok uvedených v Zmluve o poskytnutí NFP (najmä v čl. 15 VZP, v čl. 1 ods. 3, v čl. 2 ods. 2 a 3, v čl. 6 ods. 4 VZP) ako aj v zmysle všeobecného nariadenia a Právnych dokumentov;
8. nesplnenia alebo porušenia podmienok poskytnutia príspevku, ktoré sú uvedené vo Výzve a ktoré podľa obsahu Výzvy alebo Právneho dokumentu musia byť splnené aj počas trvania Zmluvy o poskytnutí NFP;
9. porušenia oznamovacej povinnosti Hlavným partnerom podľa čl. 15 ods. 3 VZP, ak udalosť alebo skutočnosť, ktorú Hlavný partner neoznámil, má tak závažne negatívny dopad na Realizáciu aktivít Projektu a/alebo Udržateľnosť Projektu a/alebo účel Zmluvy o poskytnutí NFP alebo cieľ Projektu, že ju (ich) nemožno napraviť;
10. poskytnutia nepravdivých alebo zavádzajúcich informácií alebo neposkytnutia informácií Poskytovateľovi v súvislosti s Projektom, ktorých spoločným základom je skutočnosť, že Hlavný partner nekonal dobromyseľne alebo v súvislosti s týmito informáciami Hlavný partner vykonal úkon v súvislosti s Projektom, ktorý by v súlade so Zmluvou o poskytnutí NFP pri poskytnutí pravdivých údajov nebol oprávnený vykonať, alebo by ho musel vykonať inak, alebo na základe takto poskytnutých informácii resp. v dôsledku ich neposkytnutia Poskytovateľ vykonal úkon v súvislosti s Projektom, ktorý by inak nevykonal;
11. porušenia záväzkov týkajúcich sa vecnej a/alebo časovej stránky Realizácie aktivít Projektu, ktoré majú podstatný negatívny vplyv na Projekt, spôsob jeho realizácie, a/alebo cieľ Projektu alebo na dosiahnutie účelu Zmluvy o poskytnutí NFP;
12. ak Poskytovateľ alebo iný kontrolný alebo auditný orgán uvedený v čl. 12 VZP v rámci vykonávanej kontroly alebo auditu identifikuje podstatné porušenie pravidiel a zmluvných podmienok, za ktorých boli prostriedky NFP Hlavnému partnerovi a/alebo Partnerovi poskytnuté;
13. ak sa právoplatným rozhodnutím príslušného orgánu preukáže porušenie právnych predpisov týkajúcich sa VO v rámci Projektu;
14. porušenia povinností Hlavným partnerom a/alebo Partnerom podľa čl. 2 ods. 2.7 Zmluvy o poskytnutí, ktoré je konštatované v rozhodnutí Európskej komisie vydanom v nadväznosti na čl. 108 Zmluvy o fungovaní EÚ;
15. konania alebo opomenutia konania Hlavného partnera alebo iných osôb, za konanie alebo opomenutie, ktorých Hlavný partner zodpovedá v zmysle čl. 2 ods. 1 VZP, v súvislosti so Zmluvou o poskytnutí NFP alebo s Realizáciou aktivít Projektu alebo s Udržateľnosťou Projektu, ktoré je považované za Nezrovnalosť v zmysle všeobecného nariadenia a Poskytovateľ stanoví, že takáto Nezrovnalosť sa považuje za podstatné porušenie Zmluvy o poskytnutí NFP;
16. vyhlásenia konkurzu na majetok Hlavného partnera alebo zastavenia konkurzného konania/konkurzu pre nedostatok majetku alebo v prípade vstupu Hlavného partnera do likvidácie;
17. opakovaného nepredloženia Žiadosti o platbu v lehote podľa čl. 4 ods. 4.1 zmluvy;
18. porušenie čl. 4 ods. 4 VZP, čl. 17 ods. 1 VZP a čl. 12 ods. 3 VZP;
19. vykonania takého úkonu zo strany Hlavného partnera, na ktorý je potrebný predchádzajúci písomný súhlas Poskytovateľa v prípade, ak súhlas nebol udelený, alebo ak došlo k vykonaniu takého úkonu zo strany Hlavného partnera bez žiadosti o takýto súhlas;
20. každého porušenia povinností Hlavného partnera, ktoré je v Zmluve o poskytnutí NFP označené ako podstatné porušenie povinností alebo podstatné porušenie Zmluvy o poskytnutí NFP.
21. V prípade podstatného porušenia Zmluvy o poskytnutí NFP, má Poskytovateľ právo od Zmluvy o poskytnutí NFP odstúpiť okamžite po tom, ako sa o porušení povinnosti, dozvedel alebo kedykoľvek v priebehu plynutia premlčacej doby podľa príslušných ustanovení Obchodného zákonníka, nariadenia Rady (ES, EURATOM) č. 2988/95 o ochrane finančných záujmov Európskych spoločenstiev a čl. 5 ods. 5.8 Zmluvy o poskytnutí NFP.
22. V prípade nepodstatného porušenia Zmluvy o poskytnutí NFP je Poskytovateľ oprávnený od Zmluvy o poskytnutí NFP odstúpiť, ak Hlavný partner nesplní svoju povinnosť ani v primeranej dodatočnej lehote, ktorá mu na to bola poskytnutá. Ak dodatočné splnenie záväzku nie je možné, môže Poskytovateľ od Zmluvy o poskytnutí NFP odstúpiť aj bez poskytnutia dodatočnej primeranej lehoty. Aj v prípade podstatného porušenia Zmluvy o poskytnutí NFP je Poskytovateľ oprávnený poskytnúť Hlavnému partnerovi dodatočnú lehotu na splnenie porušenej povinnosti, pričom ani poskytnutie takejto dodatočnej lehoty sa nedotýka toho, že ide o podstatné porušenie povinnosti (§ 345 ods. 3 Obchodného zákonníka).
23. Odstúpenie od Zmluvy o poskytnutí NFP je účinné dňom doručenia písomného oznámenia o odstúpení od Zmluvy o poskytnutí NFP druhej Zmluvnej strane.
24. Ak splneniu povinnosti Zmluvnej strany bráni OVZ, je druhá Zmluvná strana oprávnená od Zmluvy o poskytnutí NFP odstúpiť len vtedy, ak od vzniku OVZ uplynul aspoň jeden rok. V prípade objektívnej nemožnosti plnenia (nezvratný zánik predmetu Zmluvy o poskytnutí NFP a pod.) sa ustanovenie predchádzajúcej vety neuplatní a Zmluvné strany sú oprávnené postupovať podľa príslušných ustanovení Obchodného zákonníka a podporne Občianskeho zákonníka.
25. V prípade odstúpenia od Zmluvy o poskytnutí NFP zostávajú zachované tie práva a povinnosti Poskytovateľa, ktoré podľa svojej povahy majú platiť aj po skončení Zmluvy o poskytnutí NFP, a to najmä právo a povinnosť požadovať vrátenie poskytnutej čiastky NFP, právo na náhradu škody, ktorá vznikla porušením Zmluvy o poskytnutí NFP ako aj ďalšie ustanovenia Zmluvy o poskytnutí NFP podľa svojho obsahu.
26. Ak sa Hlavný partner dostane do omeškania s plnením Zmluvy o poskytnutí NFP v dôsledku porušenia, resp. nesplnenia povinnosti zo strany Poskytovateľa, Zmluvné strany súhlasia, že nejde o porušenie Zmluvy o poskytnutí NFP Hlavným partnerom.
27. V prípade odstúpenia od Zmluvy o poskytnutí NFP je Hlavný partner povinný na základe žiadosti Poskytovateľa vrátiť NFP alebo jeho časť.
28. Hlavný partner je oprávnený Zmluvu o poskytnutí NFP vypovedať z dôvodu, že nie je schopný realizovať Projekt tak, ako sa na Realizáciu aktivít Projektu zaviazal v Zmluve o poskytnutí NFP, alebo nie je schopný dosiahnuť cieľ Projektu. Hlavný partner súhlasí s tým, že podaním výpovede mu vzniká povinnosť vrátiť už vyplatené NFP v celom rozsahu podľa čl. 17 VZP za podmienok stanovených Poskytovateľom v žiadosti o vrátenie. Po doručení výpovede môže Hlavný partner túto vziať späť iba s písomným súhlasom Poskytovateľa. Výpovedná doba je jeden mesiac odo dňa, kedy je výpoveď doručená Poskytovateľovi. Počas plynutia výpovednej doby Zmluvné strany vykonajú úkony smerujúce k vysporiadaniu vzájomných práv a povinností, najmä Poskytovateľ vykoná úkony vzťahujúce sa k finančnému vysporiadaniu s Hlavným partnerom obdobne ako pri odstúpení od Zmluvy o poskytnutí NFP a Hlavný partner je povinný poskytnúť všetku potrebnú súčinnosť. Zmluva o poskytnutí NFP zaniká uplynutím výpovednej doby s výnimkou ustanovení, ktoré nezanikajú ani v dôsledku zániku Zmluvy o poskytnutí NFP pri odstúpení od zmluvy podľa ods. 12 tohto článku.

### Článok 17 VYSPORIADANIE FINANČNÝCH VZŤAHOV

1. Hlavný partner sa zaväzuje:
2. vrátiť NFP alebo jeho časť, ak ho nevyčerpal podľa podmienok Zmluvy o poskytnutí NFP, alebo ak mu vznikol kurzový zisk a ak suma vrátenia v danom účtovnom roku presiahne sumu 250 EUR podľa § 35 ods. 2 zákona o príspevkoch z fondov EÚ,
3. vrátiť prostriedky poskytnuté omylom; suma neprevyšujúca 250 EUR podľa § 35 ods. 2 zákona o príspevkoch z fondov EÚ sa v tomto prípade neuplatňuje,
4. vrátiť NFP alebo jeho časť, ak porušil povinnosti uvedené v Zmluve o poskytnutí NFP a porušenie povinnosti znamená porušenie finančnej disciplíny podľa § 31 ods. 1 písm. a), b), c) Zákona o rozpočtových pravidlách; suma neprevyšujúca 250 EUR podľa § 35 ods. 2 zákona o príspevkoch z fondov EÚ sa uplatní na vyplatený NFP alebo jeho časť systémom refundácie,
5. vrátiť NFP alebo jeho časť, ak v súvislosti s Projektom bolo porušené ustanovenie právneho predpisu SR alebo ČR alebo EÚ (bez ohľadu na konanie alebo opomenutie Hlavného partnera alebo jeho zavinenie) a toto porušenie znamená Nezrovnalosť a nejde o porušenie finančnej disciplíny podľa § 31 ods. 1 písm. a), b), c) Zákona o rozpočtových pravidlách; vzhľadom k skutočnosti, že za Nezrovnalosť sa považuje také porušenie podmienok poskytnutia NFP, s ktorým sa spája povinnosť vrátenia NFP alebo jeho časti, v prípade, ak Hlavný partner takýto NFP alebo jeho časť nevráti postupom stanoveným v ods. 3 až 6 tohto článku VZP, bude sa na toto porušenie podmienok Zmluvy o poskytnutí NFP aplikovať ustanovenie druhej vety § 31 ods. 7 Zákona o rozpočtových pravidlách; suma neprevyšujúca 250 EUR podľa § 35 ods. 2 zákona o príspevkoch z fondov EÚ sa uplatní na úhrnnú sumu Nezrovnalosti,
6. vrátiť NFP alebo jeho časť, ak Hlavný partner porušil pravidlá a postupy VO a toto porušenie malo alebo mohlo mať vplyv na výsledok VO alebo pravidlá a postupy vzťahujúce sa na obstarávanie služieb, tovarov a stavebných prác, ak takéto obstarávanie nespadá pod zákon o VO; suma neprevyšujúca 250 EUR podľa § 35 ods. 2 zákona o príspevkoch z fondov EÚ sa uplatní na poskytnutý NFP alebo jeho časť,
7. vrátiť NFP alebo jeho časť, ak porušil zákaz nelegálneho zamestnávania podľa § 35 ods. 3 zákona o príspevkoch z fondov EÚ; suma neprevyšujúca 250 EUR podľa § 35 ods. 2 zákona o príspevkoch z fondov EÚ sa uplatní na poskytnutý NFP alebo jeho časť,
8. vrátiť NFP alebo jeho časť v iných prípadoch, ak to ustanovuje Zmluva o poskytnutí NFP, alebo ak došlo k zániku Zmluvy o poskytnutí NFP v zmysle čl. 16 VZP z dôvodu mimoriadneho ukončenia Zmluvy o poskytnutí NFP; suma neprevyšujúca 250 EUR podľa § 35 ods. 2 zákona o príspevkoch z fondov EÚ sa uplatní na poskytnutý NFP alebo jeho časť,
9. ak to určí Poskytovateľ, vrátiť NFP alebo jeho časť v prípade, ak Hlavný partner nedosiahol cieľovú hodnotu Merateľného ukazovateľa výstupu Projektu uvedenú v Schválenej žiadosti o NFP vo výške aspoň 80% oproti schválenej cieľovej hodnote, a to úmerne so znížením cieľovej hodnoty Merateľného ukazovateľa výstupu Projektu. Zníženie sa vykoná na úrovni Celkových oprávnených výdavkov Projektu; to neplatí, ak bola nedosiahnutá cieľová hodnota iba niektorého Merateľného ukazovateľa výstupu, ku ktorej podľa obsahu Projektu prispievajú iba niektoré Aktivity alebo ich časti, kedy sa zníženie bude aplikovať iba vo vzťahu k tým Aktivitám alebo ich častiam, ktoré prispievajú k dosiahnutiu znižovaného Merateľného ukazovateľa výstupu. Spôsob výpočtu sumy, ktorú má Hlavný partner vrátiť podľa tohto ustanovenia, bude obsiahnutý v Manuáli implementácie projektov. Suma neprevyšujúca 250 EUR podľa § 35 ods. 2 zákona o príspevkoch z fondov EÚ sa uplatní na poskytnutý NFP alebo jeho časť.
10. Ak nie je NFP alebo jeho časť vrátený z dôvodov uvedených v ods. 1 tohto článku iniciatívne zo strany Hlavného partnera, sumu vrátenia NFP alebo jeho časti stanoví Poskytovateľ v ŽoV, ktorú zašle Hlavnému partnerovi elektronicky prostredníctvom ITMS. K záväznému uplatneniu nároku Poskytovateľa na vrátenie NFP alebo jeho časti na základe ŽoV dochádza zverejnením ŽoV Poskytovateľom vo verejnej časti ITMS. Hlavný partner je o zverejnení ŽoV vo verejnej časti ITMS informovaný automaticky generovanou notifikačnou elektronickou správou z ITMS na e-mailovú adresu kontaktnej osoby. Poskytovateľ v ŽoV uvedie výšku NFP, ktorú má Hlavný partner vrátiť a zároveň určí čísla účtov, na ktoré je Hlavný partner povinný vrátenie vykonať.
11. Hlavný partner sa zaväzuje vrátiť NFP alebo jeho časť uvedený v ŽoV v lehote splatnosti, a to do 90 Dní odo dňa doručenia ŽoV Hlavnému partnerovi vo verejnej časti ITMS. Uvedené neplatí v prípade, že bola s Hlavným cezhraničným partnerom zo SR uzatvorená Zmluva o spolufinancovaní zo štátneho rozpočtu SR, vtedy je ŽoV doručená priamo Hlavnému cezhraničnému partnerovi zo SR za prostriedky štátneho rozpočtu SR. Deň doručenia vo verejnej časti Informačného monitorovacieho systému je totožný s dňom prechodu ŽoV do stavu „Odoslaný dlžníkovi“ v Informačnom monitorovacom systéme. Dňom nasledujúcim po dni sprístupnenia ŽoV vo verejnej časti ITMS začína plynúť 90-dňová lehota splatnosti. V prípade nedostupnosti relevantnej funkcionality ITMS sa za deň doručenia vo verejnej časti ITMS považuje kalendárny deň, kedy bola ŽoV zverejnená prostredníctvom evidencie Komunikácia v ITMS.V prípade ak NFP alebo jeho časť neoprávnene použil Partner, Hlavný partner je povinný na základe ŽoV do 10 pracovných dní od jej doručenia vo verejnej časti ITMS vyzvať Partnera na vrátenie NFP alebo jeho časti v lehote 30 pracovných dní od dátumu odoslania výzvy Hlavným partnerom. Hlavný partner vyzve týmto spôsobom Partnera maximálne dvakrát, pričom druhú výzvu zašle do 10 pracovných dní odo dňa uplynutia prvej lehoty, a určí mu lehotu na vrátenie tak, aby neprekročila lehotu 90 dní od dátumu doručenia ŽoV Hlavnému partnerovi Poskytovateľom.
12. Hlavný partner realizuje vrátenie NFP alebo jeho časti formou platby na účet. Hlavný partner, ktorý je štátnou rozpočtovou organizáciou zo SR, realizuje vrátenie NFP alebo jeho časti formou platby na účet alebo formou rozpočtového opatrenia v súlade so ŽoV. Pri realizácii vrátenia NFP alebo jeho časti formou platby na účet je Hlavný partner povinný uviesť variabilný symbol, ktorý je automaticky generovaný ITMS. Vrátenie NFP alebo jeho časti formou rozpočtového opatrenia vykoná Hlavný partner, ktorý je štátnou rozpočtovou organizáciou, prostredníctvom ITMS.
13. Pohľadávku Poskytovateľa voči Hlavnému partnerovi na vrátenie NFP alebo jeho časti a pohľadávku Hlavného partnera voči Poskytovateľovi na poskytnutie NFP podľa Zmluvy o poskytnutí NFP je možné vzájomne započítať podľa podmienok § 42 zákona o príspevkoch z fondov EÚ; ak k vzájomnému započítaniu nedôjde z dôvodu nesúhlasu Poskytovateľa, Hlavný partner je povinný vrátiť sumu určenú v ŽoV už doručenej Hlavnému partnerovi podľa ods. 2 až 4 tohto článku do 15 dní od doručenia oznámenia Poskytovateľa, že s vykonaním vzájomného započítania nesúhlasí alebo do uplynutia doby splatnosti uvedenej v ŽoV, podľa toho, ktorá okolnosť nastane neskôr. Ustanovenia ods. 2 až 4 tohto článku sa použijú primerane.
14. Ak Hlavný partner zistí Nezrovnalosť súvisiacu s Projektom, zaväzuje sa:
15. Bezodkladne túto Nezrovnalosť oznámiť Poskytovateľovi,
16. predložiť Poskytovateľovi príslušné dokumenty týkajúce sa tejto Nezrovnalosti a
17. vysporiadať túto Nezrovnalosť postupom podľa ods. 2 až 6 tohto článku; ustanovenia týkajúce sa ŽoV sa nepoužijú.

Uvedené povinnosti má Hlavný partner do 5 rokov od 31.12. roku, v ktorom Poskytovateľ vyplatil Hlavnému partnerovi poslednú platbu. Táto doba sa predĺži ak nastanú skutočnosti uvedené v čl. 82 ods. 2 všeobecného nariadenia, a to o čas trvania týchto skutočností.

1. V prípade vrátenia NFP alebo jeho časti z vlastnej iniciatívy Hlavného partnera, Hlavný partner pred realizovaním úhrady oznámi Poskytovateľovi výšku vrátenia prostredníctvom verejnej časti ITMS, a to zaevidovaním dokladu vlastnej iniciatívy (z dôvodu evidencie pohľadávky na strane Poskytovateľa). Následne pri realizácii úhrady Hlavný partner uvedie správny variabilný symbol automaticky generovaný prostredníctvom ITMS, ktorý je dostupný vo verejnej časti ITMS.
2. Ak Hlavný partner nevráti NFP alebo jeho časť na správne účty alebo pri uskutočnení úhrady neuvedie správny variabilný symbol automaticky generovaný prostredníctvom ITMS, príslušný záväzok Hlavného partnera zostáva nesplnený a finančné vzťahy voči Poskytovateľovi sa považujú za nevysporiadané.
3. Proti akejkoľvek pohľadávke na vrátenie NFP ako aj proti akýmkoľvek iným pohľadávkam Poskytovateľa voči Hlavnému partnerovi vzniknutých z akéhokoľvek právneho dôvodu Hlavný partner nie je oprávnený jednostranne započítať akúkoľvek svoju pohľadávku.
4. V prípade nedostupnosti niektorej relevantnej funkcionality ITMS Hlavný partner po dohode s Poskytovateľom môže vysporiadanie finančných vzťahov realizovať alternatívnym spôsobom.

### Článok 18 KOMUNIKÁCIA ZMLUVNÝCH STRÁN A DORUČOVANIE

1. Zmluvné strany sa dohodli, že ich komunikácia súvisiaca so Zmluvou o poskytnutí NFP si pre svoju záväznosť vyžaduje písomnú formu v elektronickej podobe. Zmluvné strany komunikujú preferovane prostredníctvom ITMS podľa ods. 2 tohto článku. V rámci komunikácie sú Zmluvné strany povinné uvádzať kód Projektu a názov Projektu podľa čl. 2 ods. 2.1 zmluvy. Zmluvné strany sa dohodli, že v nevyhnutných prípadoch môže mať takáto komunikácia písomnú formu v listinnej podobe.
2. Pod elektronickou podobou komunikácie podľa ods. 1 tohto článku sa rozumie najmä bežná komunikácia prostredníctvom ITMS, v ostatných prípadoch komunikácia prostredníctvom elektronickej správy (e-mailu) alebo komunikácia prostredníctvom Ústredného portálu verejnej správy (relevantné iba pre subjekty zo SR).
3. V prípade oznámenia, výzvy, žiadosti alebo iného dokumentu (ďalej ako „**písomnosť**“) sa za deň doručenia písomnosti Zmluvnej strane považuje:
4. kalendárny deň, kedy bola písomnosť odoslaná ITMS Zmluvnou stranou prostredníctvom evidencie Komunikácia v ITMS; v prípade doručovania Správy o zistenej nezrovnalosti Hlavnému partnerovi prostredníctvom ITMS, sa bude táto považovať za doručenú momentom zverejnenia Správny o zistenej nezrovnalosti vo verejnej časti Informačného monitorovacieho systému; v prípade doručovania ŽoV Hlavnému partnerovi prostredníctvom ITMS, sa bude táto považovať za doručenú momentom zverejnenia ŽoV vo verejnej časti ITMS;
5. najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky prostredníctvom Ústredného portálu verejnej správy druhej Zmluvnej strany, a to aj vtedy, ak sa adresát o tom nedozvedel, (relevantné pre subjekty zo SR);
6. kalendárny deň, kedy bude elektronická správa k dispozícii, prístupná na e-mailovom serveri slúžiacom na prijímanie elektronickej pošty Zmluvnej strany, ktorá je adresátom. Zmluvné strany výslovne súhlasia s tým, že zásielka doručovaná elektronicky bude považovaná za doručenú momentom odoslania elektronickej správy Zmluvnou stranou, ak táto Zmluvná strana nedostala automatickú informáciu o nedoručení elektronickej správy.
7. Za účelom realizácie doručovania prostredníctvom e-mailu, sa Zmluvné strany zaväzujú vzájomne si písomne oznámiť svoje emailové adresy, ktoré budú v rámci tejto formy komunikácie záväzne používať, a ich aktualizáciu, pričom nesplnenie tejto povinnosti bude zaťažovať tú Zmluvnú stranu, ktorá oznámenie aktuálnych údajov nevykonala aj v tom zmysle, že zásielka doručená na neaktuálnu e-mailovú adresu sa bude považovať na účely tejto Zmluvy o poskytnutí NFP za riadne doručenú.
8. Zmluvné strany sa zaväzujú, že vzájomná komunikácia bude prebiehať v slovenskom jazyku alebo českom jazyku. Všetka dokumentácia predkladaná Hlavným partnerom alebo Partnerom v súvislosti so Zmluvou o poskytnutí NFP a/alebo s Projektom bude predkladaná v slovenskom jazyku alebo v českom jazyku. V prípade rozporu výkladov v dokumentácii je rozhodný slovenský jazyk (napr. v prípade správneho/súdneho konania a pod.), okrem dokumentácie, ktorá je v originálnom jazyku vydávaná v českom jazyku.

### Článok 19 UCHOVÁVANIE DOKUMENTOV

1. Hlavný partner je povinný uchovávať Dokumentáciu k Projektu do uplynutia lehôt podľa čl. 5 ods. 5.2 Zmluvy o poskytnutí NFP a do tejto doby strpieť výkon kontroly/auditu zo strany oprávnených osôb podľa čl. 12 VZP. Stanovená doba podľa prvej vety tohto článku môže byť automaticky predĺžená (t. j. bez potreby vyhotovovania osobitného dodatku k Zmluve o poskytnutí NFP, len na základe oznámenia Poskytovateľa Hlavnému partnerovi) v prípade, ak nastanú skutočnosti uvedené v čl. 82 všeobecného nariadenia o čas trvania týchto skutočností. Porušenie povinností vyplývajúcich z tohto článku je podstatným porušením Zmluvy o poskytnutí NFP.